title: Padomes Lēmums 2014/72/KĀDP ( 2014. gada 10. februāris ), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2013/395/KĀDP

text:
               11.2.2014

               LV

               Eiropas Savienības Oficiālais Vēstnesis

               L 40/56

         PADOMES LĒMUMS 2014/72/KĀDP
   (2014. gada 10. februāris),
   ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2013/395/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1).

               (2)

               Padome 2013. gada 25. jūlijā pieņēma Lēmumu 2013/395/KĀDP (2), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP.

               (3)

               Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

               (4)

               Šajā lēmumā ir iekļauts Padomes pārskatītais to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.

               (5)

               Padome secināja, ka vairs nav iemesla atstāt vienu zināmu grupu to personu, grupu un vienību sarakstā, kurām piemēro Kopējās nostājas 2001/931/KĀDP 2., 3. un 4. pantu.

               (6)

               Padome ir secinājusi, ka personas, grupas un vienības, kurām piemēro Kopējās nostājas 2001/931/KĀDP 2., 3. un 4. pantu, ir bijušas iesaistītas teroraktos minētās Kopējās nostājas 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ būtu jāturpina uz tām attiecināt tajā paredzētos īpašos ierobežojošos pasākumus.

               (7)

               Attiecīgi būtu jāatjaunina to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, un būtu jāatceļ Lēmums 2013/395/KĀDP,

         IR PIEŅĒMUSI ŠO LĒMUMU.
   1. pants
   Šā lēmuma pielikumā ir iekļauts to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.
   2. pants
   Lēmumu 2013/395/KĀDP atceļ.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 10. februārī

            Padomes vārdā –

            priekšsēdētāja

         C. ASHTON

      (1)  Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      (2)  Padomes Lēmums 2013/395/KĀDP (2013. gada 25. jūlijs), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2012/765/KĀDP (OV L 201, 26.7.2013., 57. lpp.).

      PIELIKUMS

         Lēmuma 1. pantā minētais personu, grupu un vienību saraksts

      1.   PERSONAS

                  1.

                     ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase Nr. D9004878.

                  2.

                     AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                     AL YACOUB, Ibrahim Salih Mohammed, dzimis 16.10.1966.Tarut (Saūda Arābija), Saūda Arābijas pilsonis.

                  4.

                     ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase Nr. C2002515 (Irāna); pase Nr. 477845448 (ASV). Personas apliecība Nr. 07442833, derīguma termiņš: 2016. gada 15. marts (ASV transportlīdzekļa vadītāja apliecība).

                  5.

                     BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 8.3.1978. Amsterdamā (Nīderlande) – Hofstadgroep loceklis.

                  6.

                     FAHAS, Sofiane Yacine, dzimis 10.9.1971. Alžīrā (Alžīrija) – al-Takfir un al-Hijra loceklis.

                  7.

                     IZZ-AL-DIN, Hasan (jeb GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis.

                  8.

                     MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.4.1965. vai 1.3.1964. Pakistānā. Pase Nr. 488555.

                  9.

                     SHAHLAI Abdul Reza (jeb Abdol Reza Shala’i, Abd-al Reza Shalai, Abdorreza Shahlai, Abdolreza Shahla’i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam (Ilāmas) province, Irāna.

                  10.

                     SHAKURI Ali Gholam, dzimis aptuveni 1965. gadā Teherānā Irānā.

                  11.

                     SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase Nr. 008827 (Irānas diplomātiskā pase), izdota 1999. gadā. Pakāpe: ģenerālmajors.

            2.   GRUPAS UN VIENĪBAS

                  1.

                     Abu Nidal Organisation – ANO (jeb Fatah Revolutionary Council, Arab Revolutionary Brigades, Black September, Revolutionary Organisation of Socialist Muslims).

                  2.

                     Al-Aqsa Martyrs’ Brigade.

                  3.

                     Al-Aqsa e.V.

                  4.

                     Al-Takfir un Al-Hijra.

                  5.

                     Babbar Khalsa.

                  6.

                     Communist Party of the Philippines, arī New People’s Army – NPA, Filipīnas.

                  7.

                     Gama’a al-Islamiyya (jeb Al-Gama’a al-Islamiyya) (Islamic Group – IG).

                  8.

                     İslami Büyük Doğu Akıncılar Cephesi – IBDA-C (Great Islamic Eastern Warriors Front).

                  9.

                     Hamas, arī Hamas-Izz al-Din al-Qassem.

                  10.

                     Hizballah Military Wing (jeb Hezbollah Military Wing, Hizbullah Military Wing, Hizbollah Military Wing, Hezballah Military Wing, Hisbollah Military Wing, Hizbu’llah Military Wing, Hizb Allah Military Wing, Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                  11.

                     Hizbul Mujahideen – HM.

                  12.

                     Hofstadgroep.

                  13.

                     Holy Land Foundation for Relief and Development.

                  14.

                     International Sikh Youth Federation – ISYF.

                  15.

                     Khalistan Zindabad Force – KZF.

                  16.

                     Kurdistan Workers’ Party – PKK (jeb KADEK, KONGRA-GEL).

                  17.

                     Liberation Tigers of Tamil Eelam – LTTE.

                  18.

                     Ejército de Liberación Nacional (National Liberation Army).

                  19.

                  Palestīniešu Islāma Jihad – PIJ.

                  20.

                     Popular Front for the Liberation of Palestine – PFLP.

                  21.

                     Popular Front for the Liberation of Palestine – General Command (jeb PFLP – General Command).

                  22.

                     Fuerzas armadas revolucionarias de Colombia – FARC (Revolutionary Armed Forces of Colombia).

                  23.

                     Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), Dev Sol) (Revolutionary People’s Liberation Army/Front/Party).

                  24.

                     Sendero Luminoso – SL (Shining Path).

                  25.

                     Teyrbazen Azadiya Kurdistan – TAK (jeb Kurdistan Freedom Falcons, Kurdistan Freedom Hawks).


title: Padomes Lēmums (1996. gada 28. oktobris) par Eiropas Kopienas un Ēģiptes Arābu Republikas Nolīguma slēgšanu vēstuļu apmaiņas veidā, ar ko koriģē importa režīmu attiecībā uz apelsīnu importu Kopienā, kuru izcelsme ir Ēģiptē un kurus no tās ieved

text:
Svarīgs juridisks paziņojums

|

31996D0641

Oficiālais Vēstnesis L 292 , 15/11/1996 Lpp. 0031 - 0031

		Padomes Lēmums(1996. gada 28. oktobris)par Eiropas Kopienas un Ēģiptes Arābu Republikas Nolīguma slēgšanu vēstuļu apmaiņas veidā, ar ko koriģē importa režīmu attiecībā uz apelsīnu importu Kopienā, kuru izcelsme ir Ēģiptē un kurus no tās ieved(96/641/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,tā kā Urugvajas kārtas daudzpusējo tirdzniecības sarunu sakarā ir mainīts apelsīnu importa režīms;tā kā jaunais režīms var negatīvi ietekmēt Kopienas tradicionālo importu no Ēģiptes;tā kā ar Eiropas Ekonomikas kopienas un Ēģiptes Arābu Republikas Sadarbības nolīguma [1] 22. pantu paredz, ka, ja tiek grozīti esošie noteikumi, tad Kopiena var grozīt šajā nolīgumā izklāstīto režīmu attiecīgajiem produktiem;tā kā Kopiena ir vienojusies ar Ēģiptes Arābu Republiku par to, ka līdz jauna Eiropas un Vidusjūras reģiona valstu nolīguma noslēgšanai minēto režīmu pielāgos, balstoties uz Nolīgumu vēstuļu apmaiņas veidā;tā kā tagad jāapstiprina minētais nolīgums,IR PIEŅĒMUSI ŠĀDU LĒMUMU.1. pantsAr šo Kopienas vārdā apstiprina Eiropas Kopienas un Ēģiptes Arābu Republikas Nolīgumu vēstuļu apmaiņas veidā, ar ko pielāgo importa režīmu attiecībā uz apelsīnu importu Kopienā, kuru izcelsme ir Ēģiptē un kurus no tās ieved.Nolīguma teksts ir pievienots šim lēmumam.2. pantsAr šo Padomes priekšsēdētājam dod tiesības izraudzīties personu, kas ir pilnvarota parakstīt nolīgumu, lai tas kļūtu saistošs Kopienai [2].3. pantsKomisija vajadzības gadījumā pieņem sīki izstrādātus šā nolīguma piemērošanas noteikumus saskaņā ar Regulas (EEK) Nr. 1035/72 [3] 33. pantā paredzēto procedūru.Luksemburgā, 1996. gada 28. oktobrīPadomes vārdā —priekšsēdētājsD. Spring[1] OV L 266, 27.9.1978., 1. lpp.[2] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.[3] Padomes 1972. gada 18. maija Regula (EEK) Nr. 1035/72 par augļu un dārzeņu tirgus kopīgo organizāciju (OV L 118, 20.5.1972., 1. lpp.). Regulā jaunākie grozījumi izdarīti ar Komisijas Regulu (EK) Nr. 1363/95 (OV L 132, 16.6.1995., 8. lpp.).--------------------------------------------------


title: Padomes Lēmums 2011/429/KĀDP ( 2011. gada 18. jūlijs ) par Eiropas Savienības nostāju Konvencijas par bakterioloģisko (bioloģisko) un toksisko ieroču izstrādāšanas, ražošanas un uzglabāšanas aizliegšanu un to iznīcināšanu (BTIK) līgumslēdzēju valstu septītajā pārskata konferencē

text:
               19.7.2011

               LV

               Eiropas Savienības Oficiālais Vēstnesis

               L 188/42

         PADOMES LĒMUMS 2011/429/KĀDP
   (2011. gada 18. jūlijs)
   par Eiropas Savienības nostāju Konvencijas par bakterioloģisko (bioloģisko) un toksisko ieroču izstrādāšanas, ražošanas un uzglabāšanas aizliegšanu un to iznīcināšanu (BTIK) līgumslēdzēju valstu septītajā pārskata konferencē
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Eiropadome 2003. gada 12. decembrī pieņēma ES Masu iznīcināšanas ieroču izplatīšanas novēršanas stratēģiju, kuras mērķis ir, inter alia, nostiprināt Konvenciju par bakterioloģisko (bioloģisko) un toksisko ieroču izstrādāšanas, ražošanas un uzglabāšanas aizliegšanu un to iznīcināšanu (BTIK), turpināt diskusiju par BTIK verifikāciju, atbalstīt tās vispārēju piemērošanu un īstenošanu valstu līmenī, tostarp izmantojot krimināltiesību aktus, un stiprināt tās prasību izpildi.

               (2)

               Apvienoto Nāciju Organizācijas Drošības padome 2004. gada 28. aprīlī vienprātīgi pieņēma Rezolūciju Nr. 1540 (2004), kur masu iznīcināšanas ieroču un to nogādes līdzekļu izplatīšana raksturota kā drauds starptautiskajam mieram un drošībai. ANO Drošības padome 2006. gada 27. aprīlī vienprātīgi pieņēma Rezolūciju Nr. 1673 (2006), lai pastiprinātu centienus panākt Rezolūcijas Nr. 1540 (2004) pilnīgu īstenošanu. Minēto rezolūciju īstenošana sniedz ieguldījumu BTIK īstenošanā.

               (3)

               ANO Drošības padome 1988. gada 26. augustā pieņēma Rezolūciju Nr. 620 (1988), kurā, inter alia, ģenerālsekretārs aicināts nekavējoties veikt izmeklēšanu, reaģējot uz apgalvojumiem par ķīmisko un bakterioloģisko (bioloģisko) vai toksisko ieroču lietošanu, kas ir 1925. gada Ženēvas protokola pārkāpums. Ģenerālā asambleja 2006. gada 8. septembrī pieņēma ANO Vispārējo terorisma apkarošanas stratēģiju, kas pievienota Rezolūcijai Nr. 60/288, kurā dalībvalstis aicina ģenerālsekretāru atjaunot ekspertu un laboratoriju sarakstu, kā arī tehniskās pamatnostādnes un procedūras, kas ģenerālsekretāram pieejamas šo apgalvojumu savlaicīgai un efektīvai izmeklēšanai.

               (4)

               BTIK līgumslēdzēju valstu sestajā pārskata konferencē tika pieņemts lēmums, ka septītajai pārskata konferencei jānotiek Ženēvā ne vēlāk kā 2011. gadā un ka tajā būtu jāpārskata BTIK darbība, ņemot vērā, inter alia, jaunus zinātnes atzinumus un tehnoloģiju attīstību, kam ir saistība ar BTIK; panākumus, ko BTIK līgumslēdzējas valstis (“līgumslēdzējas valstis”) guvušas, īstenojot BTIK noteiktos pienākumus; un panākumus, kas gūti, īstenojot lēmumus un ieteikumus, par kuriem panākta vienošanās sestajā pārskata konferencē.

               (5)

               Padome 2006. gada 27. februārī pieņēma Vienoto rīcību 2006/184/KĀDP (1) un 2008. gada 10. novembrī – Vienoto rīcību 2008/858/KĀDP (2). Abu minēto vienoto rīcību mērķis ir veicināt BTIK vispārēju pieņemšanu un atbalstīt tās īstenošanu līgumslēdzējās valstīs. Turklāt Vienotā rīcība 2008/858/KĀDP veicina to, lai līgumslēdzējas valstis iesniegtu deklarācijas par uzticības veicināšanas pasākumiem (UVP), kā arī atbalstītu BTIK starpsesiju procesu.

               (6)

               Līdztekus Vienotajai rīcībai 2006/184/KĀDP Eiropas Savienība vienojās par ES Rīcības plānu attiecībā uz bioloģiskajiem un toksīnajiem ieročiem, ar ko papildina ES Vienoto rīcību, atbalstot BTIK (3), attiecībā uz BTIK, kurā dalībvalstis apņēmās ANO katru gadu aprīlī iesniegt UVP deklarācijas, kā arī ANO ģenerālsekretāram iesniegt attiecīgu ekspertu un laboratoriju sarakstus, lai veicinātu (ķīmisko) bioloģisko un toksisko ieroču iespējamas lietošanas izmeklēšanu.

               (7)

               Ņemot vērā gaidāmo BTIK septīto pārskata konferenci, kas notiks no 2011. gada 5. decembra līdz 22. decembrim, ir lietderīgi atjaunināt Eiropas Savienības nostāju,

         IR PIEŅĒMUSI ŠO LĒMUMU.
   1. pants
   Savienības mērķi Konvencijas par bakterioloģisko (bioloģisko) un toksisko ieroču izstrādāšanas, ražošanas un uzglabāšanas aizliegšanu un to iznīcināšanu (BTIK) līgumslēdzēju valstu septītajā pārskata konferencē ir pārskatīt BTIK darbību un izskatīt iespējas to pastiprināt vēl vairāk.
   Šo mērķu sasniegšanai Savienība septītajā pārskata konferencē, kas notiks no 2011. gada 5. decembra līdz 22. decembrim, izvirza konkrētus priekšlikumus.
   2. pants
   Septītajā pārskata konferencē Savienība jo īpaši cenšas nodrošināt, lai BTIK līgumslēdzējas valstis (“līgumslēdzējas valstis”) risinātu šādus prioritārus jautājumus:

               a)

               veicināt pārliecību par BTIK prasību izpildi;

               b)

               atbalstīt tās īstenošanu valstu līmenī; un

               c)

               veicināt tās vispārēju piemērošanu.

         3. pants
   Saistībā ar 1. pantā noteiktajiem mērķiem un 2. pantā noteiktajām prioritātēm Savienība:

               a)

               veicina to, lai septītajā pārskata konferencē tiktu veikts pilnīgs pārskats par BTIK darbību, tostarp par to, kā līgumslēdzējas valstis īsteno saistības, ko tās uzņēmušās atbilstīgi BTIK;

               b)

               atbalsta plašu papildu starpsesiju procesu laikā starp septīto un astoto pārskata konferenci un apzina konkrētas jomas un izvērstus pasākumus turpmākai virzībai šajā procesā;

               c)

               atbalsta astoto pārskata konferenci, kas jārīko ne vēlāk kā 2016. gadā;

               d)

               cenšas panākt konsensu, lai nodrošinātu septītās pārskata konferences sekmīgu iznākumu, pamatojoties uz iepriekšējās konferencēs izveidoto sistēmu, kā arī virza, inter alia, šādus būtiskus jautājumus:

                           i)

                           cenšoties apzināt un stiprināt efektīvus mehānismus, ar ko veidot pārliecību par BTIK paredzēto prasību izpildi;

                           ii)

                           līgumslēdzējām valstīm būtu jāspēj pierādīt, ka tās izpilda BTIK prasības, izmantojot informācijas apmaiņu un labāku pārredzamību attiecībā uz to īstenošanas spējām un darbībām, kā arī plāniem šajā saistībā. Šajā nolūkā var izmantot deklarācijas, apspriedes un darbības uz vietas ar augstāku pārredzamības un rūpīgas pārbaudes līmeni, kā arī informācijas apmaiņu un pārskatīšanu starpsesiju procesā. Atzīstot, ka pašlaik nav konsensa par verifikāciju, kas joprojām ir galvenais elements pilnīgā un iedarbīgā atbruņošanās un neizplatīšanas režīmā, Savienība tomēr pauž vēlmi veikt darbības, lai noteiktu iespējas, ar ko varētu panākt līdzīgus mērķus;

                           iii)

                           BTIK efektīva īstenošana un visu no tās izrietošo pienākumu pilnīga izpilde visās līgumslēdzējās valstīs; vajadzības gadījumā atbalstīt un stiprināt valstu veiktos īstenošanas pasākumus, tostarp krimināltiesību aktus, un saistībā ar BTIK kontrolēt patogēnus mikroorganismus un toksīnus, inter alia, palielinot ANO Atbruņošanās biroja Īstenošanas atbalsta grupas (ĪAG) spējas atbalstīt īstenošanu valstīs un izskatot šo jautājumu sesiju starplaikā. Varētu apsvērt turpmāku rīcību un pieņemt lēmumus par to, kā uzlabot BTIK īstenošanu valstīs. Savienība mudinās apspriesties par attiecīgām iespējām, jo īpaši valstu tiesību aktu jomā, koordinēt valstu ieinteresēto personu darbību un veikt reģionālo un apakšreģionālo sadarbību, un dzīvās dabas zinātnes institūtu vajadzībām īstenot atbilstīgus bioloģiskās drošības un drošuma pārvaldības standartus;

                           iv)

                           vispārēja BTIK ievērošana visās valstīs, tostarp aicinājums visām valstīm, kuras nav BTIK līgumslēdzējas valstis, nekavējoties pievienoties tai un uzņemties juridiskas saistības atbruņoties un neizplatīt bioloģiskos un toksiskos ieročus; kā arī, kamēr šīs valstis nav pievienojušās BTIK, aicinājums tām kā novērotājām piedalīties līgumslēdzēju valstu sanāksmēs un brīvprātīgi īstenot BTIK noteikumus. Centieni panākt to, ka bioloģisko un toksisko ieroču aizliegums tiek pasludināts par vispārēji saistošām starptautisko tiesību normām, tostarp vispārēji pieņemot BTIK; un šajā nolūkā ieteikt pieņemt rīcības plānu vispārējai piemērošanai, ko koordinētu ĪAG un ko izvērtētu īpašās sanāksmēs starpsesiju procesā;

                           v)

                           centieni uzlabot pārredzamību un veicināt pārliecību par prasību izpildi ietver uzticības veicināšanas pasākumu (UVP) mehānismu. Savienība vēlas veikt darbības šo mehānismu uzlabošanai, apzinot pasākumus, kā palielināt dalību UVP mehānismā un kā palielināt tā kvalitāti un vispusīgumu;

                           vi)

                           uzlabojot tādas sadarbības un palīdzības pārredzamību, kas saistīta ar BTIK X pantu, un ņemot vērā citu starptautisko organizāciju darbu un zināšanas. Savienība turpinās ar tās dažādajām palīdzības programmām atbalstīt BTIK X panta konkrētu īstenošanu, un tā vēlas turpināt veidot kopējus viedokļus, kas atbilstīgi BTIK ir pamats efektīvai rīcībai attiecībā uz sadarbību miermīlīgiem mērķiem. Varētu apsvērt turpmāku rīcību un lēmumus, kas pieņemti, lai uzlabotu starptautisko sadarbību, palīdzību un informācijas apmaiņu par bioloģijas zinātni un tehnoloģijām miermīlīgiem mērķiem un ar mērķi sekmēt spēju veidošanu tādās jomās kā slimību novērošana, konstatēšana, diagnostika un infekcijas slimību kontrole;

                           vii)

                           ANO ģenerālsekretāra mehānisma stiprināšana iespējamas bioloģisko un toksisko ieroču lietošanas izmeklēšanai. Varētu apsvērt turpmāku rīcību un pieņemt lēmumus par palīdzības sniegšanu un koordināciju ar attiecīgām organizācijām saistībā ar BTIK VII pantu, ja iespējamas bioloģisko un toksisko ieroču lietošanas gadījumā to lūdz kāda līgumslēdzēja valsts, tostarp par valstu spēju uzlabošanu slimību novērošanā, konstatēšanā un diagnostikā, kā arī sabiedrības veselības aizsardzības sistēmām. Darbs, kas tiek veikts atsevišķi, lai stiprinātu ANO ģenerālsekretāra mehānismu iespējamas bioloģisko un toksisko ieroču lietošanas izmeklēšanai, var netieši palīdzēt pastiprināt BTIK VI un VII pantu;

                           viii)

                           atbalsts attiecīgo zinātņu un tehnoloģiju attīstības biežākas izvērtēšanas procesam, kas varētu ietekmēt BTIK, piemēram, palielināt ķīmijas un bioloģijas aspektu konverģenci un strauji augošos sintētiskās bioloģijas un nanotehnoloģijas tīklus;

                           ix)

                           ANO Drošības padomes Rezolūcijās Nr. 1540 (2004) un Nr. 1673 (2006) paredzēto saistību izpilde, īpaši nolūkā novērst iespēju, ka bioloģiskos un toksiskos ieročus iegādājas vai izmanto terorisma mērķiem, tostarp teroristu iespējamu piekļuvi materiāliem, ierīcēm un zināšanām, ko varētu izmantot bioloģisko un toksisko ieroču izstrādei un ražošanai;

                           x)

                           G8 globālās partnerības programmas, kuru mērķis ir atbalstīt atbruņošanos, ierobežotas izplatīšanas materiālu, iekārtu un zināšanu kontroli un drošību;

                           xi)

                           turpmākas rīcības apsvēršana un lēmumu pieņemšana, pamatojoties uz darbu, kas veikts starpsesiju procesā laikposmā no 2007. gada līdz 2010. gadam, un centieniem apsvērt un veicināt kopēju izpratni un efektīvu rīcību par to, lai pieņemtu vajadzīgos valsts līmeņa pasākumus nolūkā īstenot BTIK noteikto aizliegumu.

         4. pants
   Lai stiprinātu BTIK prasību izpildi, Savienība veicinās:

               a)

               ar UVP deklarācijām saistītus pasākumus:

                           i)

                           izskatīt ikgadējās UVP deklarācijas kā sistemātisku instrumentu, ko valstis izmanto, lai ziņotu par īstenošanu un prasību izpildi, kā arī turpmāk izvērst UVP deklarācijas šajā nolūkā;

                           ii)

                           paaugstināt UVP deklarāciju iesniegšanas kvalitāti:

                                       —

                                       pēc iespējas vienkāršojot UVP veidlapas un novēršot tajās iespējamas neskaidrības. Precīzi un konkrēti priekšlikumi UVP deklarāciju izmaiņām ir izstrādāti, balstoties uz Ženēvas foruma semināru ziņojumiem,

                                       —

                                       atbalstot UVP veidlapās sniegtās informācijas apkopošanu. Šajā nolūkā Savienība atbalstītu ĪAG, kurai būtu lielāka nozīme valstu kontaktpunktu un par atbilstības nodrošināšanu atbildīgo valsts iestāžu atbalstā. Šis atbalsts ietvertu tādus elementus kā atsauces bibliotēkas izveidošana, palīdzības dienesta funkcijas, UVP veidlapu nodrošināšana vairākās valodās, elektroniska formāta ieviešana un reģionālu semināru organizēšana valstu kontaktpunktiem,

                                       —

                                       ieviešot stimulus UVP deklarāciju iesniegšanai, piemēram, iekļaujot UVP mehānismā informāciju saistībā ar BTIK X pantu (izmantojot pašreizējo D veidlapu vai izstrādājot jaunu veidlapu);

                           iii)

                           palielināt UVP veidlapu aktualitāti un vispusīgumu:

                                       —

                                       atsaucoties uz visiem attiecīgajiem BTIK pantiem, rūpīgi izsverot pienācīgu līdzsvaru starp noderīgu informāciju un tās iegūšanai vajadzīgajām pūlēm. Tas ir vajadzīgs, lai izvairītos no sarežģītības un darba slodzes pieauguma, kas varbūtēji varētu kavēt dalību,

                                       —

                                       izdarīt izmaiņas UVP deklarācijās, izmantojot iespējamu divpakāpju pieeju un atstājot turpmākam starpsesiju procesam programmas izmaiņas, kam būtu vajadzīga papildu izskatīšana;

               b)

               pasākumus, kas saistīti ar ANO ģenerālsekretāra mehānismu iespējamas bioloģisko un toksisko ieroču lietošanas izmeklēšanai; atkārtotu apliecinājumu, ka līgumslēdzējām valstīm ir jānodrošina mehānisma noteikumu efektivitāte un šajā nolūkā jāveic praktiskas darbības, piemēram, sniedzot atbalstu mācību programmām un izstrādājot analīzes laboratoriju sistēmu.

         5. pants
   Papildus 1. pantā noteiktajiem mērķiem un 2. pantā noteiktajām prioritātēm Savienība atbalsta ĪAG funkciju nostiprināšanu. Savienība jo īpaši atbalsta:

               a)

               ĪAG pilnvaru pagarināšanu vēl uz pieciem gadiem;

               b)

               šādu papildu darbību iekļaušanu ĪAG pilnvarās:

                           i)

                           izveidot saziņas un informācijas platformu par politiskām, zinātniskām un citām darbībām, kam ir saistība ar BTIK (izveidot “atsauces bibliotēku”/elektronisku datubāzi līgumslēdzēju valstu, akadēmisko aprindu un nozares pārstāvju informētības veicināšanai);

                           ii)

                           uzturēt sakarus un dalīties informācijā ar citām attiecīgām starptautiskām organizācijām;

                           iii)

                           turpināt stiprināt BTIK īstenošanu valstīs, veicinot informācijas apmaiņu un informācijas sniegšanu par īstenošanu valstīs;

                           iv)

                           turpināt atbalstīt UVP sistēmu, piedaloties UVP deklarāciju pārskatīšanas procesā. Pamatojoties uz informāciju, kas sniegta, izmantojot pārskatītās UVP deklarācijas, varētu ĪAG piešķirt pilnvaras tiešsaistes datubāzē apkopot ar BTIK X pantu saistītu informāciju;

                           v)

                           izveidot sistēmu, ar ko pārskatītu zinātnes atzinumu un tehnoloģiju attīstību un tās ietekmi uz BTIK;

                           vi)

                           izstrādāt rīcības plānu BTIK vispārējai piemērošanai;

               c)

               esošā ĪAG darbinieku skaita atbilstīgu palielināšanu, lai ĪAG varētu veikt b) punktā minētās darbības.

         6. pants
   Lai atbalstītu starpsesiju procesa pārskatīšanu un stiprināšanu, Savienība jo īpaši:

               a)

               atbalsta to, ka jaunā starpsesiju procesā kā starpsesiju jautājumi vai jautājumi izskatīšanai īpašās darba grupās tiek iekļauti šādi jautājumi:

                           i)

                           īstenošana valstīs;

                           ii)

                           vispārēja piemērošana;

                           iii)

                           pēc pārskatīšanas konferences turpināts darbs saistībā ar UVP;

                           iv)

                           palīdzība un sadarbība saskaņā ar BTIK VII un X pantu, tostarp prasību noteikšana palīdzībai piemērota regulējuma izstrādē un pieņemšanā (galveno uzmanību pievēršot pirmām kārtām bioloģiskajam drošumam un drošībai);

                           v)

                           zinātnes un tehnoloģiju attīstība;

               b)

               atbalsta attiecīgo zinātņu un tehnoloģiju attīstības biežākas izvērtēšanas procesu. Šajā darbā varētu piedalīties ĪAG, īstenojot savas atjaunotās pilnvaras. Papildus sīkām diskusijām starpsesiju procesā līgumslēdzējas valstis varētu izlemt par citām iespējām apspriest zinātnes un tehnoloģiju jautājumus (piemēram, izveidot jaunu darba grupu, līgumslēdzēju valstu sanāksmju darba kārtībā iekļaut jautājumu par zinātni un tehnoloģijām, rīkot īpašas ekspertu sanāksmes par zinātni un tehnoloģijām, izveidot padomdevēju grupu vai sarīkot atklātu zinātnes un tehnoloģiju forumu);

               c)

               atbalsta valstu regulējuma attīstību, īpaši attiecībā uz bioloģisko drošumu un drošību. Attiecībā uz laboratorijām un ražošanas uzņēmumiem pieņemot piemērotus bioloģiskā drošuma un drošības pārvaldības standartus, lai gan tie nekādā veidā neaizvieto prasību izpildes režīmu, var ilgtermiņā palīdzēt līgumslēdzējām valstīm īstenot BTIK paredzētos pienākumus. Līdz ar citiem pasākumiem tie varētu būt arī noderīgi instrumenti, lai veicinātu nākotnē uzlabotu prasību izpildes režīmu. Diskusijas par šo jautājumu, piemēram, ar attiecīgajiem nozares pārstāvjiem, varētu būt jaunajā starpsesiju procesā;

               d)

               atbalsta to, lai tiktu stiprinātas iespējas pieņemt lēmumus starpsesiju procesā, izskatot virkni iespēju, piemēram, padarot saistošu līgumslēdzēju valstu sanāksmes galīgo ziņojumu, panākot vienošanos par ceļvežiem, apsverot iespēju izveidot darba grupas, kas izskatītu konkrētus jautājumus, rīcības plānus vai ieteikumus.

         7. pants
   Lai atbalstītu BTIK vispārēju piemērošanu, Savienība:

               a)

               atbalsta to, ka tiek pieņemts rīcības plāns BTIK vispārējai piemērošanai, kuru pārvalda ĪAG un kurā izklāstīti konkrēti pasākumi un darbības. Rīcības plānā varētu būt iekļautas tādas darbības kā informatīvi pasākumi, kopīgi demarši, attiecīgo dokumentu tulkošana, tādi stimuli kā informācijas apmaiņa par palīdzības piedāvājumiem un palīdzības apmeklējumi pirmo UVP deklarāciju aizpildīšanai. Katrā līgumslēdzēju valstu sanāksmē rīcības plāns būtu jāizvērtē un vajadzības gadījumā jāgroza;

               b)

               atbalsta īpašu sesiju vai darba grupu sanāksmju organizēšanu par vispārējas piemērošanas jautājumiem starpsesiju procesā, lai koordinētu dažādu iesaistīto personu veiktos informatīvos pasākumus un plānotu reģionālas ierosmes.

         8. pants
   Savienība atbalsta to, ka septītajā pārskata konferencē tiek pārskatīta BTIK X panta īstenošana. Pārskatīšanas mērķis ir:

               a)

               izpētīt, kā UVP deklarācijās iekļaut informāciju, kas saistīta ar palīdzību, pārskatot D veidlapu vai izstrādājot jaunu veidlapu, lai līgumslēdzējas valstis varētu apmainīties ar informāciju par darbībām, kas saistītas ar sadarbību un palīdzību;

               b)

               piešķirt ĪAG pilnvaras ar BTIK X pantu saistītu informāciju apkopot tiešsaistes datubāzē, kura varētu atrasties interneta vietnes ierobežotas piekļuves vietā.

         9. pants
   Savienības rīcība, ko veic 1. līdz 8. pantā minēto mērķu sasniegšanai, ietver šādas darbības:

               a)

               balstoties uz 1. līdz 8. pantā izklāstīto nostāju, Savienības priekšlikumi konkrētiem, praktiskiem un īstenojamiem pasākumiem, ar kuru palīdzību efektīvi uzlabot BTIK īstenošanu un kurus līgumslēdzējas valstis varētu izskatīt septītajā pārskata konferencē;

               b)

               Savienības Augstā pārstāvja ārlietās un drošības politikas jautājumos vai Savienības delegācijas demarši;

               c)

               paziņojumi, ko Savienības Augstais pārstāvis ārlietās un drošības politikas jautājumos vai Savienības delegācija ANO sniedz, gatavojoties septītajai pārskata konferencei un tās laikā.

         10. pants
   Šis lēmums stājas spēkā tā pieņemšanas dienā.

      Briselē, 2011. gada 18. jūlijā

            Padomes vārdā –

            priekšsēdētāja

         C. ASHTON

      (1)  OV L 65, 7.3.2006., 51. lpp.

      (2)  OV L 302, 13.11.2008., 29. lpp.

      (3)  OV C 57, 9.3.2006., 1. lpp.


title: 2013/335/ES: Padomes Lēmums ( 2013. gada 25. jūnijs ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav saistītas ar četrām pamatbrīvībām

text:
               28.6.2013

               LV

               Eiropas Savienības Oficiālais Vēstnesis

               L 177/29

         PADOMES LĒMUMS
   (2013. gada 25. jūnijs)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav saistītas ar četrām pamatbrīvībām
   (2013/335/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) ("EEZ līgums") stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja drīkst lemt grozīt cita starpā tā 31. protokolu.

               (3)

               EEZ līguma 31. protokolā ietverti nosacījumi un noteikumi par sadarbību īpašās jomās, kas nav četras pamatbrīvības.

               (4)

               Ir lietderīgi turpināt EEZ līguma Līgumslēdzēju pušu sadarbību Eiropas Savienības pasākumos, kurus finansē no Eiropas Savienības vispārējā budžeta un kuri saistīti ar iekšējā tirgus īstenošanu, darbību un attīstību.

               (5)

               Tādēļ attiecīgi būtu jāgroza EEZ līguma 31. protokols.

               (6)

               Tādēļ, lai šī paplašinātā sadarbība varētu turpināties pēc 2012. gada 31. decembra, grozījums būtu jāpiemēro no 2013. gada 1. janvāra.

               (7)

               Eiropas Savienības nostājai EEZ Apvienotajā komitejā būtu jāpamatojas uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma 31. protokolā, pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2013. gada 25. jūnijā

            Padomes vārdā –

            priekšsēdētājs

         E. GILMORE

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/…
      (… gada …),
      ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu ("EEZ līgums") un jo īpaši tā 86. un 98. pantu,
      tā kā:

                  (1)

                  Ir lietderīgi turpināt EEZ līguma Līgumslēdzēju pušu sadarbību Savienības pasākumos, kurus finansē no Savienības vispārējā budžeta un kuri saistīti ar iekšējā tirgus īstenošanu, darbību un attīstību.

                  (2)

                  Tādēļ, lai šī paplašinātā sadarbība varētu turpināties pēc 2012. gada 31. decembra, būtu jāgroza EEZ līguma 31. protokols,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 7. pantu groza šādi:

                  1.

                  vārdus "2004., 2005., 2006., 2007., 2008., 2009., 2010., 2011. un 2012. gads" 6. punktā aizstāj ar vārdiem "2004., 2005., 2006., 2007., 2008., 2009., 2010., 2011., 2012. un 2013. gads";

                  2.

                  vārdus "2006., 2007., 2008., 2009., 2010., 2011. un 2012. gads" 7. punktā aizstāj ar vārdiem "2006., 2007., 2008., 2009., 2010., 2011., 2012. un 2013. gads";

                  3.

                  vārdus "2008., 2009., 2010., 2011. un 2012. gads" 8. punktā aizstāj ar vārdiem "2008., 2009., 2010., 2011., 2012. un 2013. gads".

            2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (1).
      To piemēro no 2013. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē, …

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (Euratom) 2017/76 (2016. gada 21. novembris), ar ko apstiprina to, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai

text:
               17.1.2017

               LV

               Eiropas Savienības Oficiālais Vēstnesis

               L 12/22

         PADOMES LĒMUMS (Euratom) 2017/76
   (2016. gada 21. novembris),
   ar ko apstiprina to, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Komisijas ieteikumu,
   tā kā:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses (“SAN”), tika parakstīts Luksemburgā 2008. gada 16. jūnijā un stājās spēkā 2015. gada 1. jūnijā (1).

               (2)

               Horvātijas Republika kļuva par Savienības dalībvalsti 2013. gada 1. jūlijā.

               (3)

               Saskaņā ar 6. panta 2. punkta otro daļu 2012. gada Aktā par Horvātijas Republikas pievienošanās nosacījumiem par Horvātijas pievienošanos SAN būtu jāvienojas, Padomei ar vienprātīgu lēmumu dalībvalstu vārdā un attiecīgajai trešai valstij noslēdzot protokolu, kas pievienots SAN.

               (4)

               Padome 2012. gada 24. septembrī pilnvaroja Komisiju sākt sarunas ar Bosniju un Hercegovinu nolūkā noslēgt protokolu, kas pievienots SAN.

               (5)

               Minētās sarunas tika pabeigtas un Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (“protokols”) tika parafēts 2016. gada 18. jūlijā.

               (6)

               Protokolā ir ietverti jautājumi, kuri ir Eiropas Atomenerģijas kopienas kompetencē.

               (7)

               Attiecībā uz Eiropas Atomenerģijas kopienas kompetencē esošiem jautājumiem būtu jāapstiprina, ka Komisija noslēdz protokolu Eiropas Atomenerģijas kopienas vārdā.

               (8)

               Par jautājumiem, uz kuriem attiecas Līgums par Eiropas Savienību un Līgums par Eiropas Savienības darbību, protokola parakstīšanai un noslēgšanai ir paredzēta atsevišķa procedūra,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts tas, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai. (2)

   2. pants
   Šis lēmums stājas spēkā tā pieņemšanas dienā.

      Briselē, 2016. gada 21. novembrī

            Padomes vārdā –

            priekšsēdētājs

         P. PLAVČAN

      (1)  OV L 164, 30.6.2015., 2. lpp.

      (2)  Skatīt šā Oficiālā Vēstneša 3 lappusi.


title: 2008/262/EK: Padomes Lēmums ( 2008. gada 28. februāris ) par Protokola parakstīšanu Eiropas Savienības vārdā starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu

text:
               26.3.2008

               LV

               Eiropas Savienības Oficiālais Vēstnesis

               L 83/5

      PADOMES LĒMUMS

   (2008. gada 28. februāris)
   par Protokola parakstīšanu Eiropas Savienības vārdā starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu
   (2008/262/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. un 38. pantu,
   tā kā:

               (1)

               Padome 2006. gada 27. februārī pilnvaroja prezidentvalsti, kurai palīdz Komisija, sākt sarunas ar Lihtenšteinas Firstisti un Šveices Konfederāciju par Protokolu par Lihtenšteinas pievienošanos 2004. gada 26. oktobra Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (turpmāk attiecīgi “Protokols” un “Nolīgums”). Šīs sarunas ir pabeigtas, un Protokols tika parakstīts Briselē 2006. gada 21. jūnijā.

               (2)

               Ņemot vērā tā noslēgšanu vēlāk, ir vēlams Protokolu parakstīt.

               (3)

               Protokolā paredzēta dažu tā noteikumu pagaidu piemērošana. Šie noteikumi būtu jāpiemēro pagaidu kārtībā līdz Protokola spēkā stāšanās brīdim.

               (4)

               Attiecībā uz Šengenas acquis pilnveidošanu, uz ko attiecas VI sadaļa Līgumā par Eiropas Savienību, pēc Protokola parakstīšanas ir lietderīgi Padomes Lēmumu 1999/437/EK (1) pēc analoģijas piemērot attiecībām ar Lihtenšteinas Firstisti.

               (5)

               Šis lēmums neskar Apvienotās Karalistes nostāju saskaņā ar Protokolu par Šengenas acquis iekļaušanu Eiropas Savienības sistēmā, kurš pievienots Līgumam par Eiropas Savienību un Eiropas Kopienas dibināšanas līgumam, un Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2).

               (6)

               Šis lēmums neskar Īrijas nostāju saskaņā ar Protokolu par Šengenas acquis iekļaušanu Eiropas Savienības sistēmā, kurš pievienots Līgumam par Eiropas Savienību un Eiropas Kopienas dibināšanas līgumam, un Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (3),

         IR NOLĒMUSI ŠĀDI.
   1. pants
   Padomes priekšsēdētājs ar šo tiek pilnvarots norīkot personu vai personas, kas tiesīgas parakstīt Eiropas Kopienas vārdā Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un saistītos dokumentus, ņemot vērā tā noslēgšanu vēlāk.
   Protokola un saistīto dokumentu teksti ir pievienoti šim lēmumam (4).
   2. pants
   Šo lēmumu piemēro jomām, uz kurām attiecas Protokola 2. panta 1. un 2. punktā minētie noteikumi, un to pilnveidošanai, ja šiem noteikumiem ir juridisks pamats Līgumā par Eiropas Savienību vai ja saskaņā ar Padomes Lēmumu 1999/436/EK (5) ir noteikts, ka tiem ir šāds pamats.
   3. pants
   Lēmuma 1999/437/EK 1. līdz 4. panta noteikumi tādā pašā veidā attiecas uz Lihtenšteinas asociēšanu Šengenas acquis, uz ko attiecas Līguma par Eiropas Savienību VI sadaļa, īstenošanā, piemērošanā un pilnveidošanā.
   4. pants
   Atbilstīgi Protokola 9. panta 2. punktam šā Protokola 1., 4. pantu un 5. panta 2. punkta a) apakšpunkta pirmo teikumu, kā arī tiesības un pienākumus, kas izklāstīti 3. panta 1., 2., 3. un 4. punktā, 4., 5. un 6. pantā Nolīgumā par Šveices asociēšanu Šengenas acquis īstenošanā, piemērošanā un pilnveidošanā, piemēro provizoriski no šī Protokola parakstīšanas brīža līdz tā spēkā stāšanās brīdim.

      Briselē, 2008. gada 28. februārī

            Padomes vārdā —

            priekšsēdētājs

         D. MATE

      (1)  Padomes 1999. gada 17. maija Lēmums par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (OV L 176, 10.7.1999., 31. lpp.).

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Padomes dok. 16462/06 pieejams tīmekļa vietnē: http://register.consilium.europa.eu.

      (5)  OV L 176, 10.7.1999., 17. lpp.


title: Padomes Lēmums (ES) 2015/809 (2015. gada 19. maijs), ar ko izraugās Eiropas kultūras galvaspilsētas 2019. gadam Bulgārijā un Itālijā

text:
               23.5.2015

               LV

               Eiropas Savienības Oficiālais Vēstnesis

               L 128/20

         PADOMES LĒMUMS (ES) 2015/809
   (2015. gada 19. maijs),
   ar ko izraugās Eiropas kultūras galvaspilsētas 2019. gadam Bulgārijā un Itālijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Lēmumu Nr. 1622/2006/EK (2006. gada 24. oktobris), ar ko nosaka Kopienas rīcību pasākumam “Eiropas kultūras galvaspilsēta” no 2007. līdz 2019. gadam (1), un jo īpaši tā 9. panta 3. punktu,
   ņemot vērā Eiropas Komisijas ieteikumu,
   ņemot vērā atlases žūrijas 2014. gada oktobra un novembra ziņojumus par Eiropas kultūras galvaspilsētu atlases procedūru Bulgārijā un Itālijā,
   tā kā:
   ņemot vērā, ka Lēmuma Nr. 1622/2006/EK 4. pantā minētie kritēriji ir pilnībā izpildīti,
   IR PIEŅĒMUSI ŠO LĒMUMU.
   1. pants
   Par “2019. gada Eiropas kultūras galvaspilsētām” tiek izraudzītas Plovdiva (Plovdiv) un Matēra (Matera) attiecīgi Bulgārijā un Itālijā.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 19. maijā

            Padomes vārdā –

            priekšsēdētāja

         M. SEILE

      (1)  OV L 304, 3.11.2006., 1. lpp.


title: Padomes Lēmums (2003. gada 17. novembris) par Eiropas Kopienas pievienošanos Codex Alimentarius Komisijai

text:
Svarīgs juridisks paziņojums

|

32003D0822

Oficiālais Vēstnesis L 309 , 26/11/2003 Lpp. 0014 - 0021

		Padomes Lēmums(2003. gada 17. novembris)par Eiropas Kopienas pievienošanos Codex Alimentarius Komisijai(2003/822/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 37., 95., 133. pantu un 152. panta 4. punktu saistībā ar 300. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Codex Alimentarius Komisijas mērķis, inter alia, ir izstrādāt un saskaņot vispasaules veselības standartus un izstrādāt pamatnostādnes un ieteikumus attiecībā uz lauksaimniecības un zvejniecības produktiem, pārtikas produktiem, pārtikas piedevām un piemaisījumiem, barību, veterinārām zālēm, pesticīdiem, tostarp marķēšanu, analīžu un paraugu metodēm, ētikas kodeksu, labu lauksaimniecības praksi un higiēnas prakses pamatnostādnēm, lai aizsargātu patērētāju veselību un nostiprinātu godprātīgu praksi starptautiskajā tirdzniecībā. Šie mērķi ir saskaņā ar Eiropas Kopienas mērķiem attiecībā uz pasākumiem, kas tiek veikti, lai aizsargātu cilvēku, dzīvnieku vai augu dzīvību vai veselību, vai vidi, un attiecībā uz saistītiem starptautiskiem tirdzniecības pasākumiem un valsts tiesību aktu saskaņošanu, jo īpaši attiecībā uz pārtikas produktiem, pārtikas piedevām un piemaisījumiem, tostarp marķēšanu, analīžu un paraugu metodēm, lai nodrošinātu brīvu apgrozību iekšējā tirgū un importu no trešām valstīm.(2) Kopš 1994. gada, kad PTO nolīgumi stājās spēkā, jo īpaši nolīgums par sanitāro un fitosanitāro pasākumu piemērošanu (SPS nolīgums) un nolīgums par tehniskiem tirdzniecības šķēršļiem(TTB nolīgums), Codex Alimentarius standarti, pamatnostādnes un ieteikumi ir ieguvuši lielāku juridisko nozīmīgumu, saskaņā ar atsauci uz Codex Alimentarius PTO nolīgumos un atbilstības prezumpciju, ko uztic attiecīgajiem valstu pasākumiem, ja tie pamatojas ar šādiem standartiem, pamatnostādnēm un ieteikumiem, kurus ir pieņēmusi Codex Alimentarius Komisija.(3) Eiropas Kopienai jāizmanto tās kompetence un jāpilda savs uzdevums laikā, kad Codex Alimentarius Komisija un tās palīgstruktūras sagatavo, apspriež un pieņem standartus, pamatnostādnes un ieteikumus. Eiropas Kopienas kā pilntiesīgas locekles un tās dalībvalstu pievienošanās Codex Alimentarius ir būtiska, lai nodrošinātu to, ka laikā, kad Codex Alimentarius Komisija sagatavo, apspriež un pieņem šādus standartus, pamatnostādnes un ieteikumus, jāņem vērā Eiropas Kopienas un tās dalībvalstu primārā veselības aprūpe un citas intereses.(4) Eiropas Kopienas kā pilntiesīgas locekles pievienošanās Codex Alimentarius palīdz pastiprināt saskaņotību starp standartiem, pamatnostādnēm vai ieteikumiem un citiem noteikumiem, ko pieņēmusi Codex Alimentarius Komisija, un citām attiecīgajām Eiropas Kopienas starptautiskām saistībām.(5) 1991. gada 26. novembrī Eiropas Kopiena un dalībvalstis kļuva par ANO Pārtikas un lauksaimniecības organizācijas (FAO) loceklēm.(6) Codex Alimentarius Komisijas statūtu 2. pants dod tiesības Eiropas Kopienai kā FAO loceklei arī kļūt par Codex Alimentarius Komisijas pilntiesīgu locekli.(7) Ar 1993. gada 21. decembra lēmumu Padome pilnvaroja Komisiju vienoties par nosacījumiem un noteikumiem attiecībā uz Eiropas Kopienas kā pilntiesīgas locekles pievienošanos Codex Alimentarius Komisijai, pamatojot ar Eiropas Kopienas kompetenci, tās stāvokli FAO un ņemot vērā Codex Alimentarius Komisijas mērķi un īpašās pazīmes.(8) FAO dalīborganizāciju tiesības un pienākumus var piemērot mutatis mutandis Eiropas Kopienas dalībai Codex Alimentarius Komisijā, un jau ir uzsākti attiecīgie lēmumi attiecībā uz Codex Alimentarius Komisijas un tās palīgstruktūru reglamenta attiecīgo noteikumu nepieciešamiem pielāgojumiem.(9) Eiropas Komisijas sarunu rezultātu uzskata par apmierinošu, ņemot vērā Eiropas Kopienas un tās dalībvalstu intereses un Codex Alimentarius Komisijas īpašās pazīmes.(10) Jānodrošina praktiskie pasākumi attiecībā uz Eiropas Kopienas un tās dalībvalstu piedalīšanos Codex Alimentarius Komisijas un tās palīgstruktūru darbā tā, lai no Kopienas pievienošanās Codex Alimentarius varētu gūt visaugstāko iespējamo labumu Eiropas Kopienai un tās dalībvalstīm.(11) Ņemot vērā iepriekšminētos apsvērumus, tagad ir skaidrs, ka Eiropas Kopiena pievienojas Codex Alimentarius Komisijai.(12) FAO un PVO ģenerāldirektori ir apstiprinājuši reglamenta grozījumus, kas 2003. gada 30. jūnijā ir pieņemti Codex Alimentarius Komisijas 26. sesijā, atļaujot reģionālās ekonomikas integrācijas organizācijām kļūt par Codex Alimentarius loceklēm,IR PIEŅĒMUSI ŠĀDU LĒMUMU.1. pants1. Eiropas Kopiena iesniedz pieprasījumu par pievienošanos Codex Alimentarius Komisijai, kam pievienots oficiāls dokuments, saskaņā ar kuru tā uzņemas Codex Alimentarius Komisijas statūtu saistības, kas ir spēkā pievienošanās laikā (I pielikums), un vienotu deklarāciju par kompetences izmantošanu (II pielikums).2. Padomes priekšsēdētājs atbild par vajadzīgo procedūru pabeigšanu šim nolūkam.2. pantsKomisijas, Padomes un dalībvalstu starpā piemēro tādu vienošanos starp Padomi un Komisiju attiecībā uz sagatavošanos Codex Alimentarius sanāksmēm un paziņojumiem, kā arī balsstiesību izmantošanu, kas ir pievienota kā III pielikums.Briselē, 2003. gada 17. novembrīPadomes vārdā —priekšsēdētājsG. Alemanno[1] Atzinums sniegts 2001. gada 7. novembrī (vēl nav publicēts Oficiālajā Vēstnesī).--------------------------------------------------I PIELIKUMSDokuments par pievienošanos Codex Alimentarius KomisijaiGodātais kungs!Man ir tas gods Jūs informēt, ka Eiropas Kopiena kā FAO locekle ir nolēmusi lūgt atļauju pievienoties Codex Alimentarius Komisijai. Tādēļ es lūdzu Jūs pieņemt šo dokumentu, ar kuru Eiropas Kopiena pieņem Codex Alimentarius Komisijas grozīto reglamentu, saskaņā ar tā II pantu un Eiropas Kopienas Vienoto deklarāciju par kompetences izmantošanu.Eiropas Kopiena formāli un bez atrunām pieņem saistības, kas rodas saskaņā ar tās dalību Codex Alimentarius Komisijā, kā izklāstīts Codex Alimentarius Komisijas statūtos, un svinīgi solās lojāli un apzinīgi pildīt pienākumus, kuri tai uzlikti līdz ar pievienošanos.Ar visdziļākās cieņas apliecinājumiem,Alessandro PIGNATTI,Eiropas Savienības Padomes pašreizējais priekšsēdētājsPastāvīgā pārstāvniecības komiteja(1. daļa)Mr DioufĢenerāldirektorsANO Pārtikas un lauksaimniecības organizācijaVia delle Terme di CaracallaI–00100 Rome--------------------------------------------------II PIELIKUMSEiropas Kopienas Vienotā deklarācija par kompetences izmantošanu saskaņā ar Codex Alimentarius Komisijas reglamenta VI pantuŠī deklarācija norāda kompetences izmantošanu starp Eiropas Kopienu un tās dalībvalstīm jautājumos, uz kuriem attiecas Codex Alimentarius Komisijas dibināšanas dokumenti. Tā neietekmē vienošanos par uzstāšanās kārtību starp Kopienu un tās dalībvalstīm.Šī deklarācija attiecas uz visām Codex Alimentarius Komisijas un tās palīgstruktūru sanāksmēm, ja vien pirms sanāksmes Eiropas Kopiena nenolemj vai cita Codex Alimentarius locekle nepieprasa attiecībā uz jebkuru konkrēto dienaskārtības punktu sagatavot īpašu paziņojumu.Ja turpmāk aprakstītais kompetences dalījums starp Eiropas Kopienu un tās dalībvalstīm mainās, šī deklarācija ir attiecīgi jāgroza.1. EIROPAS KOPIENAS KOMPETENCEParasti Eiropas Kopienai ir ekskluzīva kompetence darba kārtības jautājumos, kas attiecas uz standartu saskaņošanu konkrētiem lauksaimniecības produktiem, pārtikas produktiem, pārtikas piedevām, piemaisījumiem, veterinārām zālēm, pesticīdiem, zivju un zvejniecības produktiem, to starp marķēšanu, analīžu un paraugu metodēm, kā arī higiēnas prakses kodeksiem un pamatnostādnēm, ciktāl Kopienas tiesību akti vai nu pilnībā vai lielā mērā ir saskaņojuši attiecīgās nozares šajās jomās, kā arī starptautiskās tirdzniecības jautājumos, ciktāl tie attiecas uz Codex Alimentarius Komisijas mērķiem, it sevišķi patērētāju veselības aizsardzību un godīgas pārtikas tirdzniecības prakses nodrošināšanu.2. DALĪBVALSTS KOMPETENCEParasti Eiropas Kopienas dalībvalstīm ir kompetence darba kārtības jautājumos, kas attiecas uz organizatoriskajiem jautājumiem (juridiskie vai budžeta jautājumi) un procedūras jautājumiem (piemēram, priekšsēdētāju ievēlēšana, dienas kārtības pieņemšana, ziņojumu pieņemšana).3. DALĪBVALTU UN KOPIENAS KOMPETENCEGan Eiropas Kopienai, gan tās dalībvalstīm ir a priori kompetence šādās jomās, ciktāl šajās jomās paredzētie pasākumi attiecas uz Codex Alimentarius darbību un Kopienai ir tiesības tos saskaņot, bet šādas jomas ir saskaņotas tikai daļēji:a) lauksaimniecības politikas vispārīgi jautājumi, tostarp dzīvnieku vai augu dzīvības un veselības aizsardzības standartu saskaņošana (EK Līguma 32. līdz 38. pants);b) dalībvalstu normatīvo vai administratīvo aktu tuvināšana jomās, kas attiecas uz cilvēku, dzīvnieku vai augu dzīvību un veselību (EK Līguma 94. un 95. pants);c) sabiedrības veselības aizsardzības politikas pasākumi (EK Līguma 152. pants) un patērētāju aizsardzības pasākumi (EK Līguma 153. pants);d) pētniecības un tehnoloģiju attīstības politika (EK Līgumu 163. līdz 173. pants);e) vides politika (EK Līguma 174. līdz 176. pants);f) attīstības politika (EK Līguma 177. līdz 181. pants);g) citas Eiropas Kopienas politikas, kas var pat daļēji attiekties uz Codex Alimentarius Komisijas konkrētām darbībām.--------------------------------------------------III PIELIKUMSVienošanās starp Padomi un Komisiju attiecībā uz sagatavošanos Codex Alimentarius sanāksmēm, paziņojumiem, kā arī balsstiesību izmantošanu1. Koordinācijas procedūru darbības jomaŠīs koordinācijas procedūras attiecas uz jebkuru Codex Alimentarius Komisijas vai jebkuras tās palīgstruktūras sanāksmi, tostarp darba grupām un atbildēm uz apkārtrakstiem.2. Codex Alimentarius apkārtraksti2.1. Lai ievērotu termiņu, kādā jāatbild uz Codex Alimentarius apkārtrakstiem, Komisija regulāri, ne retāk kā reizi divos mēnešos, sūta dalībvalstīm tabulu, kurā atsevišķi ierakstīti visi aktuālie, paziņotie un sagaidāmie apkārtraksti, norādot tos apkārtrakstus, kam tā paredz Kopienas vārdā sagatavot kopīgu atbildes uzmetumu un termiņu, kurā tas jāveic, un cik tālu vien iespējams, sniedz savu atzinumu par kompetences statusu katram no tiem.2.2. Ja Komisija norāda, ka jāsagatavo kopīga atbilde, dalībvalstis atturas no tiešas atbildes sniegšanas uz norādītajiem Codex Alimentarius apkārtrakstiem, bet var vērst Komisijas uzmanību uz konkrētiem jautājumiem un punktiem, kas rada viņām problēmas, un virzību, kādu tās iesaka iekļaut atbildē.2.3. Komisija sagatavo kopējās atbildes uzmetumu, ņemot vērā dalībvalstu norādījumus, un steidzami nosūta uzmetumu dalībvalstīm, lai tās sniegtu papildus komentārus, izmantojot valsts Codex Alimentarius kontaktpunktus vai jebkādu noteiktu punktu, ko nozīmē dalībvalstis. Pamatojot ar saņemtajiem komentāriem, Komisija sagatavo kopīgās atbildes pārskatu, norādot saņemtos komentārus un, vajadzības gadījumā, paskaidrojot, kādēļ daži no tiem netika ņemti vērā.2.4. Dalībvalsts var arī Komisijai norādīt, ka konkrētam apkārtrakstam vajadzīga kopīga atbilde. Šāda gadījumā Komisija sagatavo atbildes uzmetumu, izmantojot dalībvalstu tehnisko palīdzību.2.5. Ja Komisija uzskata, ka nav vajadzīgs sagatavot kopīgu atbildi, dalībvalstis ir tiesīgas atbildēt tieši tiem Codex Alimentarius apkārtrakstiem, kuriem nav paredzēts sniegt kopīgu atbildi. Tomēr šajā gadījumā, tās dalībvalstis, kuras paredz tieši nosūtīt komentārus, pirms to nosūtīšanas uz Codex Alimentarius izplata uzmetumu citām dalībvalstīm un Komisijai, lai pārliecinātos, ka Komisijai un citām dalībvalstīm nav iebildumu.2.6. Komisija un dalībvalstis pieliek visas pūles, lai tiklīdz iespējams panāktu kopēju nostāju. Ja dalībvalstīm ir pieņemams kopīgās atbildes uzmetums, to nosūta Codex Alimentarius sekretariātam. Bet, ja vēl pastāv ievērojamas viedokļu atšķirības, Komisija nosūta uzmetumu Padomes sekretariātam, lai organizētu koordinācijas sanāksmes, ar nolūku atrisināt pastāvošās atšķirības un piemēro turpmāk 3. iedaļā izklāstīto attiecīgo procedūru.3. Koordinēšanas procedūras Padomē3.1. Lai sagatavotos jebkurai Codex Alimentarius sanāksmei, sasauc koordinācijas sanāksmi:- Briselē, kompetentā Padomes darba grupā (parasti Codex Alimentarius darba grupā), pēc iespējas agrāk un cik reizes vajadzīgs pirms Codex Alimentarius sanāksmes, un bez tam- uz vietas, jo īpaši Codex Alimentarius sanāksmes sākumā un, vajadzības gadījumā, sanāksmes laikā vai pēc tās, turpmāk sasaucot koordinācijas sanāksmes pēc vajadzības visās sanāksmēs.3.2. Koordinācijas sanāksmēs vienojas par paziņojumiem, kurus jāsniedz tikai Kopienas vai Kopienas un tās dalībvalstu vārdā. Paziņojumi, kurus jāsniedz tikai dalībvalstu vārdā, nav Kopienas koordinācijas daļa kā tāda, bet, protams, ja par to vienojas dalībvalstis, var arī būt pakļauti koordinācijai šajās sanāksmēs.Par Kopienas vai kopējām nostājām parasti vienojās sarunu ceļā, paziņojuma vai paziņojuma izklāsta veidā. Ja šajā vienošanās ir atsauce uz "paziņojumu", tad jāuzskata, ka tā attiecas arī uz citiem veidiem, par ko Kopienas vai kopējā nostāja ir vienojusies.3.3. Pēc tās saņemšanas Komisija nosūta Codex Alimentarius sanāksmes dienas kārtību Padomes sekretariātam, lai tas to izsūta dalībvalstīm kopā ar dienas kārtības jautājumu norādi, par kuriem ir paredzēts izdarīt paziņojumu un vai šis paziņojums tiks izdarīts Kopienas vai Kopienas un tās dalībvalstu vārdā.Attiecībā uz tādiem dienas kārtības jautājumiem, kuri var radīt nepieciešamību pieņemt lēmumu vienprātīgi vai balsojot Codex Alimentarius sanāksmē, Komisija norāda, vai jābalso Kopienai vai tās dalībvalstīm.3.4. Komisija sūta paziņojumu uzmetumus un memorandu Padomes sekretariātam, lai tas iespējami īsā laikā, bet vismaz nedēļu pirms koordinācijas sanāksmes, tos nosūta dalībvalstīm. Lai sagatavotu paziņojumu uzmetumus vai memorandus, Komisija paļaujas uz dalībvalstu tehnisko pieredzi. Padomes sekretariāts nodrošina to, ka paziņojumu uzmetumus nekavējoties nosūta, izmantojot valsts Codex Alimentarius kontaktpunktus vai jebkuru īpašu punktu, ko izraugās dalībvalstis.3.5. Koordinācijas sanāksmes lemj par pienākumu veikšanu attiecībā uz paziņojumiem un balsošanu saistībā ar katru Codex Alimentarius sanāksmes dienas kārtības jautājumu, par kuru var izdarīt paziņojumu un sagaida balsojumu.3.6. Pirms koordinācijas sanāksmēm, izmantojot Padomes sekretariāta starpniecību, Komisija informē dalībvalstis par:a) tās priekšlikumiem attiecībā uz pienākumu pildīšanu saistībā ar konkrētām tēmām;b) tās priekšlikumiem attiecībā uz paziņojumiem par konkrētām tēmām.3.7. Ja Komisija un dalībvalstis koordinācijas sanāksmēs kompetentā Padomes darba grupā vai uz vietas nevar vienoties par kopēju nostāju, tostarp tādu domstarpību dēļ, kas attiecas uz kompetences pārdalīšanu, saistībā ar 3.6. punkta a) un b) apakšpunktā minētiem jautājumiem, tad jautājumu nodod Pastāvīgo pārstāvju komitejai, kas pieņem lēmumu ar balsu vairākumu, kurš noteikts attiecīgos Kopienas tiesību aktos attiecībā uz izskatāmajiem jautājumiem.3.8. Lēmumi, kas minēti 3.7. punktā, neierobežo attiecīgo Kopienas un tās dalībvalstu kompetenci attiecīgajās jomās.3.9. Ja izrādās, ka Komisija nespēj sagatavot paziņojumus līdz koordinācijas sanāksmei (Codex Alimentarius dokumentu nepieejamības dēļ), vismaz vienu nedēļu pirms Codex Alimentarius sanāksmes Komisija izklāsta dalībvalstīm Kopienas galveno pozīciju vai kopējo nostāju un paziņojumu, kas attiecīgi jāizdara. Vajadzības gadījumā, klātesot Komisijas un dalībvalstu pārstāvjiem, ārkārtējos apstākļos uz vietas notiekošajā koordinācijas sanāksmē vēlreiz pārskatīs šo pozīciju un deklarāciju.3.10. Ja Codex Alimentarius sanāksmju laikā rodas vajadzība izdarīt paziņojumu, lai reaģētu uz sarunu attīstību vai dinamiku, Kopienas pārstāvis Kopienas vārdā vai Kopienas un to dalībvalstu vārdā uz vietas saskaņo paziņojuma uzmetumu un piemēro 3.9. punkta attiecīgo daļu.3.11. Codex Alimentarius diskusijās, lai reaģētu uz priekšlikumiem, uz kuriem neattiecas pieņemtā Kopienas nostāja, dalībvalstis un Komisija pēc pienācīgas koordinācijas, ja iespējams, spēj ierosināt pagaidu atbildi un izpētīt alternatīvas iespējas, neuzņemoties formālas saistības. Komisija un dalībvalstis pilnībā ievēro Kopienas noteikto nostāju un tās pamatā esošos motīvus, un tiklīdz iespējams tos uz vietas saskaņo, lai apstiprinātu vai mainītu pagaidu nostājas.4. Paziņojumi un balsošana Codex Alimentarius sanāksmēs4.1. Ja darba kārtības jautājumi attiecas uz Kopienas ekskluzīviem kompetences jautājumiem, Komisija uzstājas un balso par Kopienu. Pēc pienācīgas saskaņošanas dalībvalstis var arī uzstāties, lai atbalstītu un/vai attīstītu Kopienas nostāju.4.2. Ja darba kārtības jautājumi attiecas uz valsts ekskluzīviem kompetences jautājumiem, dalībvalstis uzstājas un balso.4.3. Ja darba kārtības jautājumi attiecas uz jautājumiem, kuri iekļauj gan valsts, gan Kopienas kompetences faktorus, Padomes priekšsēdētājs un Komisija pauž kopējo nostāju. Pēc pienācīgas saskaņošanas dalībvalstis var uzstāties, lai atbalstītu un/vai attīstītu kopējo nostāju. Dalībvalstis vai Komisija, pēc vajadzības, balso Kopienas un tās dalībvalstu vārdā saskaņā ar to kopīgo nostāju. Lēmumu par to, kas balsos, pieņem, ņemot vērā to, kura kompetence ir pārsvarā (piemēram, galvenokārt dalībvalstu kompetence vai Kopienas kompetence).4.4. Ja darba kārtības jautājumi attiecas uz jautājumiem, kuri iekļauj gan valsts, gan Kopienas kompetences faktorus, un Komisija un dalībvalstis nav spējušas vienoties par kopēju nostāju, kā minēts 3.7. punktā, dalībvalstis var uzstāties un balsot par jautājumiem, kas nepārprotami ir viņu kompetencē. Saskaņā ar Codex Alimentarius reglamentu Komisija var uzstāties un balsot par jautājumiem, kuri nepārprotami ir Kopienas kompetencē un par kuriem ir pieņemta Kopienas nostāja.4.5. Jautājumos, kuros Komisija un dalībvalstis nevienojas attiecībā uz kompetences pārdalīšanu, vai ja nav bijis iespējams iegūt balsu vairākumu Kopienas nostājai, tiek pieliktas visas pūles, lai ieviestu skaidrību un sasniegtu Kopienas nostāju. Līdz tas tiek veikts un pēc pienācīgas saskaņošanas dalībvalstis un/vai Komisija, pēc vajadzības, būtu tiesīgas uzstāties ar nosacījumu, ka paustā nostāja ir saskaņā ar Kopienas politiku, iepriekšējo Kopienas nostāju un Kopienas tiesībām.4.6. Pirmajos divos gados, kad Kopiena ir pievienojusies Codex Alimentarius Komisijai, koordinācijas sanāksmju rezultātus kompetentā Padomes darba grupā par pienākumu pildīšanu attiecībā uz paziņojumiem un balsošanu saistībā ar visiem Codex Alimentarius punktiem sanāksmes darba kārtībā, dara zināmus Codex Alimentarius sekretariātam . Pēc divu gadu sākotnējā perioda vienoto, vispārējo deklarāciju uzskata par piemērojamu, ja vien nav īpašs precizējuma pieprasījums no cita Codex Alimentarius locekļa vai kompetentā Padomes darba grupā nav nolemts citādi.4.7. Saskaņā ar 4.1. vai 4.3. punktu, ja dalībvalstij ir īpaši svarīga interese attiecībā uz pakļauto teritoriju un šo interesi nevar piemērot kopējai vai Kopienas nostājai, minētā dalībvalsts, paturot prātā Kopienas intereses, patur balsstiesības un tiesības uzstāties attiecībā uz tai pakļauto teritoriju.5. Projekta un darba grupas5.1. Dalībvalstīm un Komisijai ir tiesības brīvprātīgi piedalīties un uzstāties Codex Alimentarius projektu un darba grupās, kas ir tehniskas, neformālas sanāksmes, kuras apmeklē tikai daži Codex Alimentarius locekļi un tajās netiek pieņemti oficiāli lēmumi. Dalībvalstu un Komisijas pārstāvji pieliek visas pūles, lai sasniegtu vienotu nostāju un aizstāvētu to diskusijās projektu un darba grupās.5.2. Komisijas un dalībvalstu pārstāvji, kas piedalās Codex Alimentarius projektu un darba grupās, neierobežojot kompetences jautājumu, tūlīt paziņo citām dalībvalstīm par projektu ziņojumiem, ko ir sagatavojis grupas referents un tos saskaņo ar dalībvalstīm, ņemot vērā nostāju, kāda jāpieņem. Ja attiecībā uz ziņojuma projektu nepastāv īpaša koordinācija, Komisijas vai dalībvalstu pārstāvji projektu un darba grupās kā orientāciju izmanto saskaņotos paziņojumus un koordinācijas sanāksmes apspriedes, kā norādīts 4. iedaļā.6. Vienošanās pārskatīšanaPēc dalībvalstu vai Komisijas lūguma vienošanos pārskata, ņemot vērā tās darbībā gūto pieredzi.--------------------------------------------------


title: 2009/732/EK,Euratom: Padomes Lēmums ( 2009. gada 21. septembris ), ar ko ieceļ amatā Eiropas Ekonomikas un sociālo lietu komitejas locekli no Beļģijas

text:
               3.10.2009

               LV

               Eiropas Savienības Oficiālais Vēstnesis

               L 260/29

      PADOMES LĒMUMS

   (2009. gada 21. septembris),
   ar ko ieceļ amatā Eiropas Ekonomikas un sociālo lietu komitejas locekli no Beļģijas
   (2009/732/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,
   ņemot vērā Lēmumu 2006/651/EK, Euratom (1),
   ņemot vērā Beļģijas valdības priekšlikumu,
   ņemot vērā Komisijas atzinumu,
   tā kā pēc Josly PIETTE kunga atkāpšanās no amata ir atbrīvojusies Eiropas Ekonomikas un sociālo lietu komitejas locekļa vieta,
   IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 20. septembrim, Claude ROLIN kungs, Secrétaire général de la Confédération des Syndicats chrétiens de Belgique (CSC) – Groupe des salariés (Groupe II), ir iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2009. gada 21. septembrī

            Padomes vārdā –

            priekšsēdētājs

         T. BILLSTRÖM

      (1)  OV L 269, 28.9.2006., 13. lpp.


title: 2013/117/ES: Padomes Lēmums ( 2013. gada 5. marts ), ar ko ieceļ Eiropas Ekonomikas un sociālo lietu komitejas locekli no Nīderlandes

text:
               7.3.2013

               LV

               Eiropas Savienības Oficiālais Vēstnesis

               L 64/6

         PADOMES LĒMUMS
   (2013. gada 5. marts),
   ar ko ieceļ Eiropas Ekonomikas un sociālo lietu komitejas locekli no Nīderlandes
   (2013/117/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Nīderlandes valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Leon MEIJER kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Melanie BOUWKNEGT kundze (Beleldsadviseur CNV Vakcentrale) tiek iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 5. martā

            Padomes vārdā –

            priekšsēdētājs

         M. NOONAN

      (1)  OV L 251, 25.9.2010., 8. lpp.


title: Padomes Lēmums (1986. gada 15. septembris) par Nolīgumu noslēgšanu vēstuļu apmaiņas veidā starp Eiropas Ekonomikas kopienu un Šveices Konfederāciju attiecībā uz lauksaimniecību un zivsaimniecību

text:
Svarīgs juridisks paziņojums

|

31986D0559

Oficiālais Vēstnesis L 328 , 22/11/1986 Lpp. 0098 - 0098

		Padomes Lēmums(1986. gada 15. septembris)par Nolīgumu noslēgšanu vēstuļu apmaiņas veidā starp Eiropas Ekonomikas kopienu un Šveices Konfederāciju attiecībā uz lauksaimniecību un zivsaimniecību(86/559/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas priekšlikumu,tā kā ir nepieciešams apstiprināt Nolīgumus vēstuļu apmaiņas ceļā starp Eiropas Ekonomikas kopienu un Šveices Konfederāciju attiecībā uz lauksaimniecību un zivsaimniecību, ņemot vērā Spānijas Karalistes un Portugāles Republikas iestāšanos Kopienā,IR PIEŅĒMUSI ŠĀDU LĒMUMU.1. pantsAr šo Kopienas vārdā ir apstiprināti Nolīgumi starp Eiropas Ekonomikas kopienu un Šveices Konfederāciju vēstuļu apmaiņas ceļā.Vēstuļu teksts ir pievienots šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir tiesīga parakstīt Nolīgumus, lai tie kļūtu saistoši Kopienai.Briselē, 1986. gada 15. septembrīPadomes vārdā —priekšsēdētājsG. Howe--------------------------------------------------


title: Komisijas Lēmums (ES) 2015/547 ( 2015. gada 1. aprīlis ) par drošuma prasībām, kuras jāiekļauj Eiropas standartos attiecībā uz bezdūmvada kamīniem, kas darbināmi ar spirtu, atbilstīgi Eiropas Parlamenta un Padomes Direktīvai 2001/95/EK par produktu vispārēju drošību  Dokuments attiecas uz EEZ

text:
               2.4.2015

               LV

               Eiropas Savienības Oficiālais Vēstnesis

               L 90/14

         KOMISIJAS LĒMUMS (ES) 2015/547
   (2015. gada 1. aprīlis)
   par drošuma prasībām, kuras jāiekļauj Eiropas standartos attiecībā uz bezdūmvada kamīniem, kas darbināmi ar spirtu, atbilstīgi Eiropas Parlamenta un Padomes Direktīvai 2001/95/EK par produktu vispārēju drošību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 1. punkta a) apakšpunktu,
   tā kā:

               (1)

               Produktus, kas atbilst valsts standartiem, kuros transponēti Eiropas standarti, kas izstrādāti saskaņā ar Direktīvu 2001/95/EK un uz ko publicētas atsauces Eiropas Savienības Oficiālajā Vēstnesī, var uzskatīt par drošiem.

               (2)

               Eiropas standarti jāizstrādā, pamatojoties uz prasībām, kuru mērķis ir nodrošināt, lai produkti, kas atbilst šiem standartiem, atbilstu Direktīvas 2001/95/EK 3. pantā noteiktajām vispārējām drošības prasībām.

               (3)

               Attiecībā uz bezdūmvada kamīniem, kas darbināmi ar spirtu, nekādi Eiropas standarti nepastāv, lai gan saskaņā ar veiktajiem pētījumiem ar šiem kamīniem saistīti dažādi apdraudējumi (2)
                   (3). Daudzi kamīnu modeļi ir izstrādāti ar noņemamām degvielas tvertnēm, kuras ievieto kamerā kamīna iekšpusē, un tādēļ kamerā var noplūst degviela. Pēc tam degviela var iztvaikot, tās temperatūra var paaugstināties, un tā var viegli uzliesmot, izraisot pēkšņu degšanu. Liesmām ātri izplatoties, lietotājs tiek pakļauts apdegumu riskam, un tās var pārņemt apkārtesošos materiālus. Ļoti bīstami ir uzpildīt degvielu etanola kamīnā, kamēr tas vēl ir karsts, jo etanols var ātri iztvaikot, aizdegties un izraisīt eksploziju. Brīvi stāvošus grīdas kamīna modeļus iespējams novietot pārāk tuvu uzliesmojošiem materiāliem, kas var izraisīt ugunsgrēku. Pie sienas stiprināmu kamīnu nepareiza uzstādīšana var izraisīt pārmērīgu sakaršanu, kas savukārt var būt par iemeslu kamīna nokrišanai no sienas tā darbības laikā (4). Pastāv risks, ka brīvi stāvoši grīdas kamīna modeļi var apgāzties. Tādā gadījumā degošā degviela no kamīna var izšļakstīties un apkārtesošo telpu var pārņemt liesmas.

               (4)

               Degvielas sadedzināšana bezdūmvada kamīnos, kas darbināmi ar spirtu, var apdraudēt cilvēku veselību. Ja sadegšana ir nepilnīga, veidojas toksisks savienojums oglekļa monoksīds. Ja sadegšana ir pilnīga, veidojas oglekļa dioksīds, kas ir bīstams veselībai un var izraisīt hiperventilāciju.

               (5)

               Turklāt, lai uzstādītu bezdūmvada kamīnus, nav nepieciešama attiecīgu iestāžu pārbaude.

               (6)

               Tādēļ būtu jāparedz prasības, kas jāievēro, lai nodrošinātu, ka bezdūmvada kamīni, kas darbināmi ar spirtu, atbilst Direktīvas 2001/95/EK 3. pantā noteiktajām vispārējām drošības prasībām.

               (7)

               Šajā lēmumā paredzētie pasākumi ir saskaņā ar atzinumu, ko sniegusi Komiteja jautājumos par produktu vispārējo drošību,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā piemēro šādu definīciju:

               “bezdūmvada kamīns, kas darbināms ar spirtu” ir ierīce:

                           a)

                           kura izstrādāta, lai radītu dekoratīvu liesmu, sadedzinot spirtu, bet kura nav izmantojama kā galvenā apsildes iekārta; un

                           b)

                           kuru nav paredzēts pievienot dūmvadam.

         2. pants
   Darbības joma
   Šo lēmumu piemēro visiem sadzīvē lietojamiem bezdūmvada kamīniem un to piederumiem, ja tos paredzēts izmantot iekštelpās. Šā lēmuma darbības jomā neietilpst kamīni, kuru degmateriāla kameras tilpums ir mazāks par 0,2 l un kuri ir īpaši izstrādāti ēdiena gatavošanai vai tā turēšanai siltumā.
   3. pants
   Drošuma prasības
   Šā lēmuma 1. pantā minētajiem bezdūmvada kamīniem, kas darbināmi ar spirtu, piemērojamās īpašās drošuma prasības, kuras jāiekļauj Eiropas standartos atbilstīgi Direktīvas 2001/95/EK 4. pantam, ir noteiktas šā lēmuma pielikumā.
   4. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 1. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 11, 15.1.2002., 4. lpp.

      (2)  Storesund A. K, Mai T. T. & Sesseng C, 2010, Ethanol-fuelled, flue-less fireplaces. An evaluation, SINTEF. http://nbl.sintef.no/publication/lists/docs/NBL_A09127.pdf.

      (3)  http://www.sik.dk/content/download/5561/77087/version/1/file/Report+-+Bio+fireplaces+-+v5-3+(2).pdf

      (4)  http://www.cpsc.gov/CPSCPUB/PREREL/prhtml11/11164.html

      PIELIKUMS

         ĪPAŠĀS DROŠUMA PRASĪBAS ATTIECĪBĀ UZ BEZDŪMVADA KAMĪNIEM, KAS DARBINĀMI AR SPIRTU

      1.1.   Konstrukcijas un izstrādes prasības

         Vispārējās prasības

      Sadzīvē lietojamu bezdūmvada kamīnu, kas darbināmi ar spirtu, maksimālajam degvielas patēriņam jāatbilst siltumjaudai 4,5 kW.
      Bezdūmvada kamīniem, kas darbināmi ar spirtu, jābūt izgatavotiem no materiāliem, kas nedeformējas tādu maksimāli pieļaujamo temperatūru iedarbībā, kas minētas iedaļā “Virsmas temperatūras”. Materiāliem jābūt pietiekami izturīgiem normālos termiskos, mehāniskos un ķīmiskos apstākļos.
      Ja izmanto liesmas aizsargekrānus, to konstrukcijai un stiprinājumiem pie kamīna jābūt tādiem, lai tie varētu izturēt paredzētās ekspozīcijas temperatūru.
      Liesmas iedarbības zonā nedrīkst izmantot dekoratīvus elementus, piemēram, keramikas un koka elementus vai oļus.
      Bezdūmvada kamīniem, kas darbināmi ar spirtu, ir jābūt izstrādātiem tā, lai novērstu nejaušu atkārtotu aizdegšanos un liesmas rašanos.
      Degvielas sadedzināšana bezdūmvada kamīnos, kas darbināmi ar spirtu, nedrīkst apdraudēt cilvēku veselību.
      Bezdūmvada kamīni, kas darbināmi ar spirtu, ir jāizstrādā tā, lai novērstu izlijušas degvielas uzkrāšanos slēgtos ierīces iekšpuses nodalījumos, no kurienes tā varētu iztvaikot un izraisīt eksploziju.
      Ierīcei jābūt konstruētai tā, lai novērstu jebkādas degvielas noplūdes.

         Stabilitāte

      Nejauša bezdūmvada kamīnu, kas darbināmi ar spirtu, pārvietošana vai sasvēršanās darbības laikā nedrīkst mazināt drošību.
      Ierīcēm uz riteņiem ir jābūt aprīkotām ar viegli lietojamām bloķējamām bremzēm.
      Brīvi stāvošiem bezdūmvada kamīniem, kas darbināmi ar spirtu, jābūt aprīkotiem ar balstiem, kas nepieļauj to apgāšanos, un minētajiem kamīniem jābūt pakļautiem triecienizturības testam. Ja kamīns šo testu neiztur, kamīns jāizstrādā tā, lai tas būtu drošs jebkurā laikā.
      Arī ierīcēm, kam ir fiksēta atrašanās vieta, ir jāpārbauda triecienizturība. Sienas stiprinājumiem jābūt izstrādātiem tādā veidā, lai ierīce, to netīši paceļot uz augšu, nevarētu no tiem noslīdēt.

         Piederumi, kas atvieglo kamīna pārvietošanu (piemēram, riteņi vai rokturi)

      Bezdūmvada kamīni, kas darbināmi ar spirtu, ar riteņiem un/vai rokturiem, kuri paredzēti to pārvietošanai, ir jāizstrādā tā, lai kamīnu nevarētu pārvietot pirms uguns nodzēšanas.

         Aizdegšana

      Aizdedzot bezdūmvada kamīnu, kas darbināms ar spirtu, lietotājam jābūt iespējai atrasties drošā horizontālā attālumā no ierīces. Alternatīvā gadījumā – bezdūmvada kamīnam, kas darbināms ar spirtu, jābūt aprīkotam ar drošu iebūvētu aizdegšanas ierīci.

         Ekspluatācija pēc aizdegšanas

      Bezdūmvada kamīnam, kas darbināms ar spirtu, ir jādeg ar stabilu liesmu, kas nerada kvēpus. Pēc kamīna aizdegšanas degvielas patēriņam jābūt nemainīgam un nedrīkst būt risks, ka deglis nekontrolēti sasniedz maksimālo temperatūru.

         Nodzēšana

      Lietotājs bezdūmvada kamīnu, kas darbināms ar spirtu, var nodzēst droši un jebkurā laikā.

         Atkārtota aizdegšana

      Bezdūmvada kamīnam, kas darbināms ar spirtu, ir jābūt izstrādātam tā, lai ierīci būtu iespējams drošā veidā atkārtoti aizdegt pat tad, ja tvertne nav pilna.

         Nedrošas atkārtotas aizdegšanas novēršana

      Bezdūmvada kamīnu, kas darbināms ar spirtu, nav iespējams atkārtoti aizdegt tikmēr, kamēr visas ierīces daļas, tostarp deglis, nav atdzisušas līdz drošai temperatūrai 60 °C vai zemāk. Lietošanas instrukcijā iekļauj informāciju, cik ilgs laiks ir nepieciešams kamīna pietiekamai atdzišanai, lai to varētu droši aizdegt atkārtoti un lai tādējādi lietotājs nemēģinātu kamīnu tik un tā vēlreiz aizdegt, veicot manipulācijas ar drošības ierīci, kas nepieļauj atkārtotu aizdegšanu pie nedrošas temperatūras.

         Uzpilde un atkārtota uzpilde

      Bezdūmvada kamīnam, kas darbināms ar spirtu, jābūt izstrādātam tā, lai būtu panākta droša uzpilde un atkārtota uzpilde un lai nebūtu pieļaujama kamīna tvertnes atkārtota uzpilde, kamēr kamīns ir ieslēgts.
      Bezdūmvada kamīna, kas darbināms ar spirtu, lietošanas instrukcijā lietotāji ir jāinformē par to, ka tvertni nedrīkst uzpildīt kamīna darbības laikā. Šai informācijai ir jābūt sniegtai skaidri un tādā veidā, kas piesaista lietotāju uzmanību. Turklāt šai pašai informācijai jābūt iekļautai piemērotos brīdinājuma uzrakstos, kas redzamā veidā izvietoti uz pašas ierīces.

         Pieejamās virsmas

      Ja kamīns ir uzstādīts saskaņā ar iekārtas ražotāja sniegtajām uzstādīšanas instrukcijām, nav iespējams, ka lietotājs varētu nejauši nonākt saskarē ar liesmu, degli vai citu aktīvu vai karstu kamīna virsmu.

         Virsmas temperatūras

      Bezdūmvada kamīna, kas darbināms ar spirtu, darbības laikā pieejamās virsmas, izņemot aktīvās virsmas, nedrīkst sasniegt nedrošas temperatūras.
      Tādu virsmu temperatūras sakaršana (mērot no aizdegšanas sākuma temperatūras), kuras nav paredzētas saskarei ar lietotāju kamīna darbības laikā, nedrīkst pārsniegt:

                  —

                  60 °C metālam vai metāliskām virsmām,

                  —

                  65 °C metāliskām emaljas virsmām,

                  —

                  80 °C stiklam un keramiskām virsmām,

                  —

                  100 °C plastmasas virsmām un

                  —

                  70 °C virsmām, kas izgatavotas no jebkura cita materiāla.

            Tādu virsmu temperatūras palielinājums (mērot no aizdedzināšanas sākuma temperatūras), kuras ir paredzētas saskarei ar lietotāju kamīna darbības laikā (piemēram, virsmas, kurām lietotājam ir jāpieskaras, lai darbinātu kamīnu), nedrīkst pārsniegt:

                  —

                  35 °C metālam vai metāliskām virsmām,

                  —

                  45 °C metāliskām emaljas un keramiskām virsmām un

                  —

                  60 °C virsmām, kas izgatavotas no plastmasas vai jebkura cita līdzīga materiāla.

            Šos ierobežojumus piemēro arī virsmām un gaisa telpai 50 mm attālumā no liesmas zonas.
      Iepriekšminētās prasības neattiecas uz stikla virsmām (piemēram, aizsargekrāniem) un to stiprinājumiem, kuri var sakarst, jo tie atrodas tuvu atklātai liesmai.
      Punktā, kur notiek saskare ar grīdu vai galdu, kamīna pamatnes virsmas temperatūra nedrīkst pārsniegt istabas temperatūru vairāk nekā par 65 K.
      Papildus prasībai nepārsniegt istabas temperatūru vairāk nekā par 65 °C maksimālā temperatūra, kuru nedrīkst pārsniegt jebkādos apstākļos, ir šāda – saskares punktā ar grīdu vai galdu kamīna pamatnes temperatūra nedrīkst pārsniegt 85 °C neatkarīgi no istabas temperatūras.
      Blakusesošo sienu virsmas temperatūra nedrīkst pārsniegt istabas temperatūru vairāk nekā par 65 °C un nekad nedrīkst pārsniegt 85 °C.
      Rokturu un pogu, kas paredzēti, lai īpašnieks tos izmantotu kamīna darbināšanai parastos apstākļos, temperatūras robežvērtības ir jānosaka saskaņā ar attiecīgiem norādījumiem, piemēram, Eiropas Elektrotehniskās standartizācijas komitejas (Cenelec) 29. rokasgrāmatu, atkarībā no materiāliem, no kuriem tie izgatavoti. Temperatūras robežvērtībām šīm kamīna daļām ir jābūt zemākām nekā iepriekšminētajām temperatūrām.

         Degvielas tvertne un degvielas sistēma

      Maksimālajam ierīces degvielas tilpumam ir jābūt ierobežotam atkarībā no ugunsgrēka vai sprādziena riska.
      Standartā ir jānosaka prasība, ka, veicot visus testus, degvielas tvertnei jābūt piepildītai līdz tādam tilpumam, kas ir potenciāli visbīstamākais šajā konkrētajā situācijā.
      Degvielas tvertnei ir jābūt konstruētai tā, lai novērstu jebkādu noplūdi. Degvielas izlīšana vai tvertnes pārpildīšana nedrīkst apdraudēt ierīces drošumu.
      Degvielas sistēmai, tostarp visiem blīvslēgiem, ir jābūt mehāniski pietiekami stipriem, lai izturētu slodzi, kas rodas paredzamas parastas lietošanas laikā. Tai ir jābūt pietiekami izturīgai pret koroziju, lai izturētu ilgtermiņa ietekmi, kas rodas no ekspozīcijas izmantotajai degvielai. Deglim jābūt izstrādātam tā, lai novērstu korozijas rašanos.

         Bērnu drošība

      Bezdūmvada kamīns, kas darbināms ar spirtu, ir izstrādāts tā, lai nepieļautu, ka bērni nonāk saskarē ar degvielu un/vai liesmu.
      1.2.   Kamīna uzstādīšanas aprīkojums un piederumi

         Stiprinājuma sistēmas

      Stiprinājumu sistēmām, kas pievienotas bezdūmvada kamīnam, kas darbināms ar spirtu, jābūt ar pietiekamu mehānisko stiprību un izturību pret augstu temperatūru, lai kamīns būtu droši piestiprināts tā paredzamajā ekspluatācijas laikā.
      Ja ierīce ir paredzēta stiprināšanai pie grīdas, sienas vai griestiem, stiprinājuma sistēmām ir jābūt izstrādātām tā, lai novērstu nejaušu ierīces nokrišanu.

         Sienas stiprinājumi un piederumi

      Ja bezdūmvada kamīnam, kas darbināms ar spirtu, ir pievienoti sienas stiprinājumi un piederumi, tiem jābūt atbilstošai ilgtermiņa mehāniskajai izturībai un termiskajām īpašībām.
      Lietotāja rokasgrāmatā jāiekļauj brīdinājums lietotājam izmantot tikai pievienotos sienas stiprinājumus un piederumus vai sienas stiprinājumus un piederumus ar atbilstošu mehānisko izturību un termiskajām īpašībām.
      1.3.   Papildaprīkojums

      Aprīkojums drošai kamīna aizdegšanai un drošai nodzēšanai ir jāuzstāda vai jāpiegādā kopā ar ierīci.
      1.4.   Emisijas

      Bezdūmvada kamīniem, kas darbināmi ar spirtu, jābūt konstruētiem tā, lai neradītu cilvēku veselības apdraudējumu, kas var rasties no degvielas sadedzināšanas vai citām emisijām, un tas panākams, veicot uz drošību orientētu izstrādāšanu un konstruēšanu vai gadījumos, kad tas nav iespējams, paredzot atbilstošus aizsargpasākumus, arī brīdinājumsignālus, vai informāciju lietotājiem.
      Jo īpaši standartā jāietver šādas vielas:

                  —

                  oglekļa monoksīds un oglekļa dioksīds (CO, CO2),

                  —

                  slāpekļa oksīdi, piemēram, NO, NO2 un NOX,

                  —

                  aldehīdi, piemēram, formaldehīds,

                  —

                  gaistoši organiski savienojumi (GOS),

                  —

                  aromātiskie ogļūdeņraži, piemēram, benzols un policikliskie aromātiskie ogļūdeņraži (PAH),

                  —

                  kvēpu un citu daļiņu emisijas,

                  —

                  emisijas, kas rodas no nesadegušas degvielas, un

                  —

                  jebkuras citas atbilstīgas emisijas.

            Standarta noteikumos par oglekļa monoksīdu un slāpekļa oksīdiem ņem vērā Pasaules Veselības organizācijas (PVO) pamatnostādņu “PVO pamatnostādnes par gaisa kvalitāti telpās” (1) jaunāko redakciju un vides veselības kritērijus (VVK) (2).
      Standarta noteikumos par oglekļa dioksīdu ņem vērā Komisijas Direktīvu 2006/15/EK (3).
      1.5.   Drošības informācija, lietotāja rokasgrāmata un ražotāja un importētāja identifikācijas informācija

         Vispārīgi noteikumi

      Drošības informācija kopā ar ražotāja un importētāja nosaukumiem ir jāizvieto uz bezdūmvada kamīna, kas darbināms ar spirtu, vai uz tā iepakojuma vai jāiekļauj lietošanas instrukcijā.
      Standartā ir precīzi jānorāda, kurām drošības instrukcijām jābūt redzamām uz paša ražojuma un kurus brīdinājumus un norādījumus var iekļaut lietošanas instrukcijā vai izvietot uz iepakojuma.
      Informācija jāsniedz tās valsts valodā(-ās), kurā kamīns tiek piedāvāts mazumtirdzniecībā. Informācija katrā valodā ir jānoformē vienā nepārtrauktā blokā, un to nedrīkst pārtraukt ar citu tekstu. Papildu teksts kādā citā valodā nedrīkst novērst uzmanību no prasītās informācijas.
      Uz kamīna izvietotajai informācijai jābūt redzamai, salasāmai un neizdzēšamai, tai jābūt rakstītai uz nenoņemamas etiķetes vai uzdrukātai tieši uz ierīces.

         Drošības informācija

      Drošības informācijai jābūt labi redzamai un skaidri izklāstītai lietošanas instrukcijā vai uz iepakojuma, un tad, ja norādīts standartā, tai jābūt arī uz paša bezdūmvada kamīna, kas darbināms ar spirtu. Šajā informācijā ir jāiekļauj vismaz šādi norādījumi:

                  —

                  “Izmantot tikai tādus degvielas veidus un daudzumus, kas minēti lietotāja rokasgrāmatas norādījumos.”,

                  —

                  “Izmantot tikai labi vēdināmā telpā.”,

                  —

                  “Aizliegts liet degvielu ierīcē, kamēr tā darbojas vai vēl ir karsta.”,

                  —

                  “Degvielas tvertni aizliegts pārpildīt, un rūpīgi jānoslauka visa izlietā degviela pirms ierīces aizdegšanas.”,

                  —

                  “Izmantot tikai vietā, kur nav caurvēja.”,

                  —

                  “Aizliegts aizdegt ierīci, kamēr tā vēl ir karsta.”,

                  —

                  “Aizliegts pārvietot ierīci, kamēr tā darbojas.”,

                  —

                  “Aizliegts atstāt bez uzraudzības mazus bērnus vai mājdzīvniekus aizdegta kamīna tuvumā.”,

                  —

                  “Uzstādīt, lietot un apkopt ierīci tikai saskaņā ar ražotāja norādījumiem.”

            Attiecībā uz ierīcēm, kas aprīkotas ar riteņiem, jāsniedz arī šādi norādījumi: “Pirms kamīna lietošanas vienmēr nobloķēt bremzes.”
      Turklāt ir jānorāda minimālais drošais attālums no viegli uzliesmojošiem materiāliem, kādā kamīnu var novietot.
      Lietotāji arī jāinformē par degvielas marķēšanas konvencijām un jo īpaši par dažādu attiecīgi marķētu degvielu īpašībām.
      Rakstisko drošības informāciju var papildināt ar piemērotām piktogrammām, ja tas ir atļauts saskaņā ar standartu.

         Lietotāja rokasgrāmata

      Bezdūmvada kamīnam, kas darbināms ar spirtu, ir jāpievieno lietotāja rokasgrāmata, kurā jāsniedz šāda informācija:

                  —

                  nepieciešamais (minimālais) attālums, kam jābūt starp degkameru un bezdūmvada kamīna aizdegšanas ierīci,

                  —

                  nepieciešamie parametri sienai (vai citai konstrukcijai), pie kuras paredzēts piestiprināt bezdūmvada kamīnu, kas darbināms ar spirtu, tostarp norādījumi par pienācīgām karstā gaisa ventilācijai paredzētām gaisa spraugām,

                  —

                  prasības attiecībā uz stiprinājumiem, ko izmanto pie sienas stiprināmiem bezdūmvada kamīniem, kas darbināmi ar spirtu (un attiecīgā gadījumā – brīvi stāvošiem kamīniem),

                  —

                  prasības attiecībā uz brīvi stāvošu bezdūmvada kamīnu, kas darbināmi ar spirtu, novietojumu un apkārtējiem konstruktīviem elementiem, jo īpaši grīdu un attiecīgā gadījumā griestiem, un

                  —

                  prasības attiecībā uz sienu, pie kuras paredzēts piestiprināt bezdūmvada kamīnu, kas darbināms ar spirtu, tostarp konkrētas norādes par tiem sienu veidiem, kuriem jāpievērš īpaša vērība, piemēram, ģipša sienas vai koka sienas.

            Papildus lietotāja rokasgrāmatā ir jāsniedz informācija par:

                  —

                  izmantojamo(-iem) degvielas veidu(-iem) un konkrētajā degvielā atļautajām piedevām, lai nodrošinātu, ka bezdūmvada kamīns, kas darbināms ar spirtu, deg droši un netiek pārsniegts maksimāli pieļaujamais emisiju daudzums,

                  —

                  nepieciešamo telpas ventilāciju,

                  —

                  drošu minimālo attālumu no viegli uzliesmojošiem materiāliem, kādā kamīnu var novietot, un

                  —

                  minimālo telpas lielumu vai minimālo grīdas platību.

            Turklāt kamīna lietotāja rokasgrāmatā:

                  —

                  jāpaskaidro, kā iepildīt degvielu bezdūmvada kamīnā, kas darbināms ar spirtu (un jābrīdina lietotāji, ka nedrīkst liet degvielu karstā kamīnā),

                  —

                  jāpaskaidro, kā droši uzglabāt degvielu, un jānorāda ierobežojumi tās uzglabāšanai telpās, kas noteikti ar valsts un/vai reģionāliem tiesību aktiem valstī, kurā attiecīgā ierīce tiek pārdota,

                  —

                  jāpaskaidro, kā nodzēst bezdūmvada kamīnu, kas darbināms ar spirtu,

                  —

                  jāsniedz informācija par piemērotu ugunsdzēsības aprīkojumu un jāiesaka, ka šāds aprīkojums būtu jānovieto netālu no kamīna,

                  —

                  jābrīdina, ka bezdūmvada kamīnu, kas darbināms ar spirtu, nedrīkst lietot telpās, kur ir caurvējš,

                  —

                  jāsniedz norādījumi, kā kamīnu droši aizdegt un atkārtoti aizdegt,

                  —

                  jābrīdina, ka nedrīkst aizdegt karstu bezdūmvada kamīnu, kas darbināms ar spirtu, un

                  —

                  jāinformē lietotāji, ka bezdūmvada kamīnu, kas darbināms ar spirtu, nedrīkst pārvietot, kamēr tas darbojas, un ka tad, ja kamīns aprīkots ar riteņiem, ierīces izmantošanas laikā bremzes ir jānobloķē.

         Ražotāja un importētāja identifikācijas informācija

      Ražotāji (4) uz paša bezdūmvada kamīna, kas darbināms ar spirtu, norāda savu nosaukumu, reģistrēto komercnosaukumu vai reģistrēto preču zīmi un saziņai paredzēto adresi vai, ja tas nav iespējams, šos datus norāda uz ražojuma iesaiņojuma vai kamīnam pievienotajā dokumentā.
      Tiem arī ir jānorāda informācija, kas ļauj identificēt ražojumu (sērijas vai partijas numurs), uz paša ražojuma.
      Importētāji (5) savu nosaukumu, reģistrēto komercnosaukumu vai reģistrēto preču zīmi un saziņai paredzēto adresi norāda uz paša bezdūmvada kamīna, kas darbināms ar spirtu, vai arī šos datus norāda uz iepakojuma vai kamīnam pievienotajā dokumentā. Gadījumos, kad importētājam būtu jāatver iepakojums tikai tādēļ, lai izvietotu šo nepieciešamo informāciju uz paša ražojuma, pietiek ar to, ka tie norāda savu nosaukumu, reģistrēto komercnosaukumu vai reģistrēto preču zīmi un saziņai paredzēto adresi uz iepakojuma vai kamīnam pievienotajā dokumentā.

         (1)  World Health Organisation, 2010: http://www.euro.who.int/en/health-topics/environment-and-health/air-quality/publications/2010/who-guidelines-for-indoor-air-quality-selected-pollutants.

         (2)  http://www.who.int/ipcs/publications/ehc/ehc_alphabetical/en/index.html

         (3)  Komisijas 2006. gada 7. februāra Direktīva 2006/15/EK, ar ko, īstenojot Padomes Direktīvu 98/24/EK, izveido otru sarakstu ar orientējošām robežvērtībām vielu iedarbībai darbavietā un groza Direktīvu 91/322/EEK un 2000/39/EK (OV L 38, 9.2.2006., 36. lpp.).

         (4)  Definīcija sniegta I pielikuma R1. nodaļas R1. pantā Eiropas Parlamenta un Padomes 2008. gada 9. jūlija Lēmumā Nr. 768/2008/EK par produktu tirdzniecības vienotu sistēmu un ar ko atceļ Padomes Lēmumu 93/465/EEK (OV L 218, 13.8.2008., 82. lpp.).

         (5)  Skatīt 4. zemsvītras piezīmi.


Svarīgs juridisks paziņojums

|

52007BP0124(01)

1. Eiropas Parlamenta 2007. gada 24. aprīļa lēmums par Eiropas Aviācijas drošības aģentūras 2005. finanšu gada budžeta izpildes apstiprināšanu (C6-0398/2006 - 2006/2165(DEC))

Oficiālais Vēstnesis 074 E , 20/03/2008 Lpp. 0250 - 0251

		1.Eiropas Parlamenta 2007. gada 24. aprīļa lēmums par Eiropas Aviācijas drošības aģentūras 2005. finanšu gada budžeta izpildes apstiprināšanu (C6-0398/2006 — 2006/2165(DEC))Eiropas Parlaments,- ņemot vērā Eiropas Aviācijas drošības aģentūras 2005. finanšu gada galīgos pārskatus [1],- ņemot vērā Revīzijas palātas ziņojumu par Eiropas Aviācijas drošības aģentūras 2005. finanšu gada galīgajiem pārskatiem ar aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], it īpaši tās 185. pantu,- ņemot vērā Eiropas Parlamenta un Padomes 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi [4], it īpaši tās 49. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0121/2007),1. sniedz Eiropas Aviācijas drošības aģentūras izpilddirektoram apstiprinājumu par aģentūras 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 10. lpp.[2] OV C 312, 19.12.2006., 6. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 240, 7.9.2002., 1. lpp. Regulā jaunākie grozījumi izdarīti ar Regulu (EK) Nr. 1701/2003 (OV L 243, 27.9.2003., 5. lpp.).[5] OV L 357, 31.12.2002., 72. lpp.--------------------------------------------------